Na temelju članka 54. stavak 1. Zakona o ustanovama („Narodne novine“, br. 76/93., 29/97., 47/99., 35/08.) i članka 98. stavak 3. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 05/12., 16/12., 86/12., 126/12., 94/13. i 152/14.) Školski odbor Srednje škole Bartula Kašića Pag uz prethodnu suglasnost Županijske skupštine Zadarske županije, KLASA:602-03/08-01/70, URBROJ:2198/1-02-15-21, od 26. ožujka 2015. godine, na sjednici održanoj 9. travnja 2015. godine, donio je

# S T A T U T

## SREDNJE ŠKOLE BARTULA KAŠIĆA PAG

### OPĆE ODREDBE

#### PREDMET STATUTA

Članak 1.

1. Ovim Statutom utvrđuju se statusna obilježja, obavljanje djelatnosti, unutarnje ustrojstvo, ovlasti i način odlučivanja upravnih i stručnih tijela, položaj, prava i obveze radnika, učenika, roditelja ili skrbnika učenika (u daljnjem tekstu: roditelj), te druga pitanja važna za obavljanje djelatnosti i poslovanje Srednje škole Bartula Kašića Pag (u daljem tekstu: Škola).
2. Izrazi koji se u ovom Statutu koriste u muškom rodu su neutralni i odnose se jednako na muški i ženski rod.

***OBILJEŽJE ŠKOLE***

Članak 2.

1. Škola je javna ustanova srednjeg odgoja i obrazovanja.
2. Škola je pravna osoba upisana u sudski registar kod Trgovačkog suda u Zadru i zajednički elektronski Upisnik ustanova osnovnog i srednjeg školstva kojeg vodi Ministarstvo znanosti, obrazovanja i sporta (u daljnjem tekstu: Ministarstvo).

#### OSNIVAČ

Članak 3.

1. Osnivač Škole je Zadarska županija, koja je stekla osnivačka prava nad Školom Odlukom Ministarstva prosvjete i športa, od 1. veljače 2002. godine, KLASA: 602-03/02-01/99, URBROJ: 532/1-02-1.

***NAZIV I SJEDIŠTE ŠKOLE***

Članak 4.

1. Naziv Škole je Srednja škola Bartula Kašića Pag.
2. Skraćeni naziv Škole je SŠ Bartula Kašića Pag.
3. Sjedište Škole je u Pagu, Ante Starčevića 9.

***ISTICANJE NAZIVA***

Članak 5.

1. Puni naziv Škola ističe na zgradi svoga sjedišta.
2. Natpisna ploča uz naziv Škole obvezno sadrži i grb Republike Hrvatske i naziv: Republika Hrvatska.

***PEČATI I ŠTAMBILJI***

Članak 6.

1. U radu i poslovanju Škola koristi:
   1. jedan pečat s grbom Republike Hrvatske, okruglog oblika, promjera 38 mm, na kojem je uz rub ispisan naziv i sjedište Škole, a u sredini pečata nalazi se grb Republike Hrvatske
   2. jedan pečat okruglog oblika, promjera 38 mm, i jedan 25 mm koji sadrži naziv i sjedište Škole
   3. dva štambilja četvrtastog oblika dužine 55 mm i širine 15 mm, koji sadrži naziv i sjedište Škole.
2. Pečatom iz stavka 1. toč. 1. ovoga članka ovjeravaju se javne isprave koje Škola izdaje i akti koje Škola donosi u okviru javnih ovlasti.
3. Pečat iz stavka 1. toč. 2. ovoga članka rabi se za redovito administrativno-

-financijsko poslovanje i ovjeravanje pismena koja nemaju obilježje javnih

isprava.

1. Štambilj se rabi za uredsko poslovanje Škole.
2. O broju, uporabi i čuvanju pečata i štambilja odlučuje ravnatelj.

***DAN ŠKOLE***

Članak 7.

1. Škola ima Dan škole.
2. Dan škole obilježava se u mjesecu travnju, a nadnevak se određuje godišnjim planom i programom rada.

***ZASTUPANJE I PREDSTAVLJANJE***

Članak 8.

1. Školu zastupa i predstavlja ravnatelj ili osoba koju ravnatelj za to pisano opunomoći, u granicama svojih ovlasti sukladno zakonu.
2. U slučaju parničnog ili upravnog spora između Škole i ravnatelja Školu zastupa predsjednik školskog odbora ili osoba koju on pisano opunomoći.
3. DJELATNOST

***NAZIV DJELATNOSTI***

Članak 9.

1. Djelatnost Škole je :
   * odgoj i obrazovanje učenika u programu Opće gimnazije za stjecanje srednje

školske spreme,

* + odgoj i obrazovanje učenika u obrazovnom sektoru Turizam i ugostiteljstvo, u

trogodišnjem trajanju za zanimanja: konobar, kuhar, za stjecanje srednje

stručne spreme,

* + srednjoškolsko obrazovanje odraslih u programu osposobljavanja za zanimanje: čipkarica.

1. Djelatnost iz stavka 1. ovoga članka Škola obavlja kao javnu službu, te kod obavljanja djelatnosti postupa prema propisima kojima ima javne ovlasti i prema propisima prema kojima ima položaj tijela javne vlasti.

Članak 10.

Škola može staviti u promet proizvode i usluge koji nastaju kao rezultat djelatnosti, a

ukoliko obavljanjem svoje djelatnosti ustanova ostvari dobit upotrebljava se isključivo

za obavljanje i razvoj djelatnosti.

Članak 11.

1. Škola u okviru djelatnosti strukovnog obrazovanja obavlja i slijedeće poslove:

* obrazovnu ponudu usklađuje s potrebama tržišta rada,
* uspostavlja lokalna partnerstva,
* izrađuje dio kurikuluma sukladno lokalnim i regionalnim potrebama u skladu sa Zakonom o strukovnom obrazovanju.

1. Ravnatelj koordinira i sustavno se brine o izvršenju obveza iz stavka 1. ovoga članka.

***OBAVLJANJE DJELATNOSTI***

Članak 12.

Djelatnost iz članka 9. ovoga statuta Škola obavlja na temelju nacionalnog kurikuluma, strukovnog kurikuluma, nastavnog plana i programa i školskog kurikuluma.

***ŠKOLSKI KURIKULUM I GODIŠNJI PLAN I PROGRAM RADA***

Članak 13.

(1) Škola radi na temelju školskog kurikuluma i godišnjeg plana i programa rada.

(2) Školski kurikulum utvrđuje dugoročni i kratkoročni plan i program škole s izvannastavnim i izvanškolskim aktivnostima, a donosi se na temelju nacionalnog kurikuluma i nastavnog plana i programa.

(3) Školski kurikulum određuje nastavni plan i program izbornih predmeta, izvannastavne i izvanškolske aktivnosti i druge odgojno-obrazovne aktivnosti, programe i projekte prema smjernicama hrvatskog nacionalnog obrazovnog standarda.

(4) Školskim kurikulumom se utvrđuje:

- aktivnost, program i/ili projekt,

- ciljevi aktivnosti, programa i/ili projekta,

- namjena aktivnosti, programa i/ili projekta,

- nositelji aktivnosti, programa i/ili projekta i njihova odgovornost,

- način realizacije aktivnosti, programa i/ili projekta,

- vremenik aktivnosti, programa i/ili projekta,

- okvirni troškovnik aktivnosti, programa i/ili projekta,

- način njegova praćenja.

(5) Školski kurikulum donosi školski odbor najkasnije do 30. rujna tekuće školske godine na prijedlog nastavničkog vijeća i uz prethodno mišljenje vijeća roditelja.

(6) Godišnji plan i program rada donosi se na osnovi nastavnog plana i programa školskog kurikuluma, a donosi ga školski odbor, na prijedlog ravnatelja i uz prethodno mišljenje vijeća roditelja, najkasnije do 30. rujna tekuće godine.

(7) Godišnjim planom i programom rada školske ustanove utvrđuje se mjesto, vrijeme, način i izvršitelji poslova, a sadrži u pravilu:

- podatke o uvjetima rada,

- podatke o izvršiteljima poslova,

- godišnji kalendar rada,

- podatke o dnevnoj i tjednoj organizaciji rada,

- tjedni i godišnji broj sati po razredima i oblicima odgojno-obrazovnog rada,

- planove rada ravnatelja, nastavnika te sručnih suradnika,

- planove rada školskog odbora i stručnih tijela,

- plan stručnog osposobljavanja i usavršavanja, u skladu s potrebama škole,

- podatke o ostalim aktivnostima u funkciji odgojno-obrazovnog rada i poslovanja

školske ustanove.

(8) Škola je dužna elektoničkim putem Ministarstvu dostaviti godišnji plan i program te školski kurikulum do 5. listopada tekuće godine.

(9) Školski kurikulum i godišnji plan i program objavljuju se na mrežnim stranicama Škole u skladu s propisima vezanim uz zaštitu osobnih podataka.

***HORIZONTALNA I VERTIKALNA PROHODNOST***

Članak 14.

1. U tijeku srednjoškolskog strukovnog obrazovanja omogućena je horizontalna i

vertikalna prohodnost.

1. Uvjete i način nastavka obrazovanja za istu razinu kvalifikacije (horizontalna

prohodnost) utvrdit će Nastavničko vijeće, sukladno uputama Agencije za strukovno obrazovanje.

1. Nastavničko vijeće može donijeti opća pravila vezana uz uvjete i način nastavka

obrazovanja za istu razinu kvalifikacije, u skladu s uputama Agencije za strukovno obrazovanje.

***SAMOVREDNOVANJE ŠKOLE***

Članak 15.

1. Škola će provoditi samovrednovanje za ključna područja u skladu s odredbama Zakona o strukovnom obrazovanju.
2. Samovrednovanje Škole prati i vrednuje Povjerenstvo za kvalitetu kojeg imenuje i razrješuje Školski odbor.
3. Povjerenstvo za kvalitetu ima 7 članova, i to:

- 4 člana iz reda nastavnika i stručnih suradnika,

- 1 člana iz reda dionika na prijedlog osnivača,

- 1 člana iz reda polaznika,

- 1 člana iz reda roditelja.

(4) Nastavničko vijeće bira javnim glasovanjem većinom glasova prisutnih članova jednog člana iz reda stručnih suradnika, jednog člana iz reda nastavnika općeobrazovnih predmeta i dva člana iz reda nastavnika strukovnih predmeta.

(5) Kandidati, iz stavka 4. ovog članka, u pravilu će biti nastavnici savjetnici ili nastavnici mentori, osim ukoliko nitko od nastavnika iz skupine nema neko od zvanja u sustavu napredovanja.

(6) Za člana Povjerenstva za kvalitetu iz reda polaznika Školski odbor će imenovati učenika koji je član vijeća učenika, a za člana iz reda roditelja imenovat će roditelja koji je član vijeća roditelja.

(7) Članu Povjerenstva za kvalitetu imenovanom iz reda učenika i roditelja mandat je vezan za status redovitog učenika, te traje do 31. kolovoza školske godine u kojoj je prestao status redovitog učenika u školi.

(8) Umjesto tih članova biraju se drugi predstavnici učenika i roditelja u Povjerenstvo za kvalitetu na dopunskim izborima.

(9) Povjerenstvo do kraja rujna za proteklu školsku godinu izrađuje izvješće, čiji

sadržaj i način izradbe propisuje Agencija, te ga dostavlja školskom odboru i

Agenciji za strukovno obrazovanje.

Članak 16.

1. Nakon što školski odbor imenuje članove Povjerenstva za kvalitetu najkasnije u

roku 15 dana, saziva se prva konstituirajuća sjednica novoizabranog Povjerenstva.

1. Konstituirajuću sjednicu Povjerenstva za kvalitetu saziva i do izbora predsjednika

vodi ravnatelj.

1. Dnevni red konstituirajuće sjednice sadrži:
2. izvješće predsjedavatelja sjednice o imenovanim članovima Povjerenstva za kvalitetu i
3. izbor predsjednika i zamjenika predsjednika Povjerenstva za kvalitetu.

Članak 17.

1. Mandat članova Povjerenstva traje 4 godine a teče od dana konstituiranja

Povjerenstva za kvalitetu.

1. Članovima Povjerenstva izabranim na dopunskim izborima, mandat traje do isteka

mandata svim članovima Povjerenstva za kvalitetu.

1. Članovi Povjerenstva za kvalitetu mogu biti ponovo imenovani.
2. Mandat članovima Povjerenstva za kvalitetu može prestati i prije roka od 4 godine ako to:
3. sam zatraži
4. ako njegovo razrješenje zatraži tijelo koje ga je predložilo.
5. Prijedlog za razrješenje člana Povjerenstva za kvalitetu pokreće Povjerenstvo ili tijelo koje ga je imenovalo, a o razrješenju odlučuje školski odbor.

Članak 18.

1. Predsjednik i zamjenik predsjednika Povjerenstva za kvalitetu biraju se na četiri

godine.

1. Za predsjednika i zamjenika predsjednika Povjerenstva za kvalitetu može biti

izabran svaki član Povjerenstva prema osobnoj ili prihvaćenoj kandidaturi.

1. O kandidatima za predsjednika i zamjenika predsjednika članovi Povjerenstva

glasuju javno, dizanjem ruke.

Članak 19.

(1) O radu sjednice Povjerenstva za kvalitetu vodi se zapisnik.

(2) Zapisnik se može voditi pisano ili tonski snimati.

(3) Zapisnik vodi član povjerenstva kojeg odredi predsjednik Povjerenstva za

kvalitetu.

***RADNI TJEDAN***

Članak 20.

Škola izvodi nastavu u pravilu pet radnih dana tjedno u dvije smjene u skladu s godišnjim planom i programom rada.

***IZVOĐENJE NASTAVE I UPORABA UDŽBENIKA***

Članak 21.

1. Nastavu i druge oblike obrazovnog rada Škola izvodi na hrvatskom jeziku i latiničnom pismu.
2. Obrazovni programi se izvode putem predavanja, vježbi, praktične nastave i seminara prema nastavnom planu i programu i školskom kurikulumu.
3. U Školi se upotrebljavaju udžbenici koje je odobrilo Ministarstvo prema posebnom Zakonu.

***IZVOĐENJE OBRAZOVNIH AKTIVNOSTI***

Članak 22.

1. Obrazovne aktivnosti (izleti, ekskurzije i sl.) koje su izrijekom u funkciji realizacije nacionalnog kurikuluma i nastavnog plana i programa, u skladu s godišnjim planom i programom rada i školskim kurikulumom Škola može izvoditi i izvan mjesta u kojem joj je sjedište.
2. Izleti, ekskurzije i druge obrazovane aktivnosti organiziraju se u skladu sa Zakonom o odgoju i obrazovanju u osnovnoj i srednjoj školi i drugim propisima temeljenim na tom Zakonu.

***RAZREDI I RAZREDNI ODJELI***

Članak 23.

1. Nastava se u Školi ustrojava po razredima, a izvodi u razrednim odjelima i odgojno-obrazovnim skupinama.
2. Razredni odjeli u Školi sastavlja se od učenika istog razreda, u pravilu, prema istom programu obrazovanja ili do najviše tri srodna zanimanja, a obrazovne skupine mogu se formirati za pojedine oblike odgojno-obrazovnog rada kao što su rad s darovitim učenicima, dodatna i dopunska nastava i sl.

***DOPUNSKA I DODATNA NASTAVA***

Članak 24.

1. Za učenike kojima je potrebna pomoć u učenju organizirat će se dopunska nastava, koja se organizira na određeno vrijeme kada je takav oblik pomoći učenicima potreban.
2. Za učenike koji u nekim od nastavnih predmeta ostvaruju izvan prosječne rezultate ili pokazuju poseban interes za određeni nastavni mpredmet, organizirat će se dodatna nastava u koju se učenik uključuje na temelju vlastite odluke.

***IZVANNASTAVNE AKTIVNOSTI***

Članak 25.

1. U Školi se izvode izvannastavne aktivnosti radi zadovoljavanja različitih potreba i interesa učenika.
2. Izvannastavne aktivnosti planiraju se školskim kurikulumom, godišnjim planom i programom rada i programom rada neposrednih nositelja odgojno-obrazovne djelatnosti u Školi.
3. Izvannastavne aktivnosti nisu obvezne za učenike, ali se učenicima mogu priznati kao ispunjavanje školskih obveza.

***IZVANŠKOLSKE AKTIVNOSTI***

Članak 26.

Učeniku koji je uključen u izvanškolske aktivnosti, rad u izvanškolskim aktivnostima nastavničko vijeće može priznati kao ispunjavanje školskih obveza.

***SURADNJA ŠKOLE***

Članak 27.

U svezi s obavljanjem djelatnosti Škola surađuje sa susjednim školama, drugim ustanovama, udrugama te drugim pravnim i fizičkim osobama.

***ŠKOLSKA KNJIŽNICA***

Članak 28.

1. Škola ima knjižnicu.
2. Školska knjižnica ima obilježje knjižnice u sastavu i dio je obrazovnog procesa Škole.
3. Rad knjižnice uređuje se pravilnikom.

***PEDAGOŠKA DOKUMENTACIJA I EVIDENCIJA***

Članak 29.

1. Osim pedagoške dokumentacije i evidencije propisane Zakonom i provedbenim

propisima kojima se uređuje djelatnost srednjeg odgoja i obrazovanja, Škola je obvezna voditi o učeniku evidenciju i dokumentaciju o obavljanju praktične nastave i vježbi kod poslodavca.

1. USTROJSTVO ŠKOLE

***UNUTARNJE USTROJSTVO***

Članak 30.

1. Unutarnjim ustrojstvom povezuju se oblici rada prema vrsti i srodnosti odgojno-obrazovnih sadržaja i poslova.
2. Unutarnjim ustrojstvom osigurava se pravodobno i kvalitetno ostvarivanje nastave i drugih oblika odgojno-obrazovnog rada, administrativnih, računovodstveno-financijskih i pomoćno-tehničkih poslova.

***KUĆNI RED***

Članak 31.

1. Unutarnji rad i život Škole uređuje se kućnim redom. Kućnim redom se uređuju:

* pravila i obveze učenika u Školi, unutarnjem i vanjskom prostoru
* pravila međusobnih odnosa učenika
* pravila međusobnih odnosa učenika i radnika
* radno vrijeme
* pravila sigurnosti i zaštite od socijalno neprihvatljivih oblika ponašanja, diskriminacije, neprijateljstva i nasilja
* način postupanja prema imovini.

1. Kućni red donosi školski odbor nakon provedene rasprave na nastavničkom vijeću, te vijeću roditelja i vijeću učenika.

***ETIČKI KODEKS***

Članak 32.

Etički kodeks neposrednih nositelja odgojno-obrazovne djelatnosti donosi školski odbor nakon provedene rasprave na nastavničkom vijeću, vijeću roditelja i vijeću učenika.

1. TIJELA ŠKOLE

Članak 33.

(1) Upravno tijelo Škole je školski odbor.

(2) Ravnatelj je poslovodni i stručni voditelj Škole.

(3) Stručna tijela Škole su: nastavničko vijeće i razredno vijeće.

(4) Razrednik je stručni voditelj razrednog odjela i razrednog vijeća.

(5) Savjetodavna tijela su: vijeće roditelja i vijeće učenika.

1. UPRAVA ŠKOLE

***ŠKOLSKI ODBOR***

Članak 34.

1. Školski odbor ima sedam (7) članova.
2. Članove školskog odbora imenuje i razrješuje:

* nastavničko vijeće, dva (2) člana iz reda nastavnika i stručnih suradnika
* vijeće roditelja, jednog (1) člana iz reda roditelja koji nije radnik Škole
* osnivač, tri (3) člana samostalno.

1. Jednog člana školskog odbora bira i razrješava radničko vijeće. Ako u Školi nije utemeljeno radničko vijeće, člana školskog odbora imenuju i opozivaju neposrednim i tajnim glasovanjem radnici Škole prema odredbama Zakona o radu i provedbenim propisima kojima je uređen izbor radničkog vijeća koje ima samo jednog člana.

***PREDLAGANJE I IMENOVANJE KANDIDATA***

Članak 35.

1. Predlaganje i imenovanje kandidata za članove školskog odbora iz reda nastavnika i stručnih suradnika obavlja se na sjednici nastavničkog vijeća, koju saziva i vodi ravnatelj.
2. Predlaganje i imenovanje kandidata za člana školskog odbora iz reda roditelja koji nije radnik Škole obavlja se na sjednici vijeća roditelja koju saziva predsjednik vijeća roditelja u dogovoru s ravnateljem.
3. Sjednice iz stavka 1. i 2. ovoga članka trebaju se održati najmanje 15 dana prije isteka mandata školskog odbora.

***IZBORNO POVJERENSTVO***

Članak 36.

(1) Radi provedbe izbora iz članka 35. stavak 1. ovoga Statuta, nastavničko vijeće imenuje izborno povjerenstvo koje ima predsjednika i dva člana.

(2) Predsjednik i članovi izbornog povjerenstva ne mogu se kandidirati za članove školskog odbora.

(3) O izborima izborno povjerenstvo vodi zapisnik.

(4) Izborno povjerenstvo u suradnji s ravnateljem sastavlja popis nastavnika i stručnih suradnika radi provedbe izbora za kandidate školskog odbora.

***KANDIDATURA***

Članak 37.

1. Kandidate za članove školskog odbora iz reda nastavnika i stručnih suradnika može predložiti svaki član nastavničkog vijeća nazočan na sjednici nastavničkog vijeća.
2. Kandidata za člana školskog odbora iz reda roditelja može predložiti svaki član vijeća roditelja nazočan na sjednici vijeća roditelja.
3. Svaki član nastavničkog vijeća, odnosno član vijeća roditelja može se osobno kandidirati za člana školskog odbora.
4. Kandidati iz stavaka 1. i 2. ovoga članka trebaju se izjasniti o prihvaćanju kandidature.
5. Za člana školskog odbora ne smije se imenovati kandidat koji je pravomoćno osuđen ili se protiv njega vodi kazneni postupak za neka od kaznenih djela iz članka 106. stavka 1. Zakona o odgoju i obrazovanju u osnovnoj i srednjoj školi.

***POSTUPAK IMENOVANJA ČLANOVA IZ REDA NASTAVNIKA I STRUČNIH SURADNIKA***

Članak 38.

(1) Prema redoslijedu kandidature izborno povjerenstvo popisuje kandidate koji su prihvatili kandidaturu odnosno istaknuli osobnu kandidaturu za školski odbor.

(2) Nakon završetka kandidiranja, temeljem popisa kandidata, izborno povjerenstvo sastavlja izbornu listu prema abecednom redu prezimena kandidata.

Članak 39.

(1) Nakon utvrđivanja izborne liste izborno povjerenstvo izrađuje glasačke listiće. Broj glasačkih listića mora biti jednak broju nazočnih na sjednici nastavničkog vijeća.

(2) Glasački listić iz stavka 1. ovoga članka sadrži:

1. naznaku da se izbor odnosi na kandidate za članove školskog odbora,
2. broj kandidata koji se biraju u školski odbor i
3. ime i prezime kandidata.

(3)Ispred imena i prezimena svakog kandidata upisuje se redni broj.

Članak 40.

(1) O kandidatima za članove Školskog odbora članovi nastavničkog vijeća glasuju

tajno.

(2) Glasovanje je pravovaljano ako je glasovanju pristupila natpolovična većina članova nastavničkog vijeća.

(3) Glasovanju moraju biti nazočni svi članovi izbornog povjerenstva.

Članak 41.

(1) Predsjednik izbornog povjerenstva upisuje birača u birački popis, daje mu glasački listić i objašnjava mu način glasovanja.

(2) Birač može glasovati samo za kandidate upisane na glasačkom listiću.

(3) Birač glasuje tako da zaokruži redni broj ispred imena i prezimena najviše dva kandidata.

(4) Glasački listići popunjeni suprotno stavku 2. i 3. ovoga članka smatraju se nevažećima.

Članak 42.

(1) Nakon završetka glasovanja izborno povjerenstvo prebrojava glasove s važećih listića i sastavlja listu kandidata prema broju dobivenih glasova.

(2) Za kandidate su izabrani nastavnici i stručni suradnici koji su dobili najveći broj glasova nazočnih članova nastavničkog vijeća.

(3) Ako dva ili više kandidata dobiju isti najveći broj glasova, glasovanje se za te kandidate ponavlja, sve dok jedan od kandidata ne dobije veći broj glasova.

(4) O listi s imenima kandidata prema broju dobivenih glasova izborno povjerenstvo neposredno izvješćuje nastavničko vijeće.

(5) Nastavničko vijeće može listu prihvatiti ili odbiti.

(6) Nastavničko vijeće može odbiti listu kandidata ako raspolaže dokazima da je tijekom izbora bilo povreda postupka ili propusta izbornog povjerenstva. U tom slučaju glasovanje se ponavlja.

(7) Nakon što nastavničko vijeće prihvati listu kandidata za članove školskog odbora imenuju se dva člana iz reda nastavnika i stručnih suradnika za članove školskog odbora koji su dobili najveći broj glasova.

***POSTUPAK IMENOVANJA ČLANOVA IZ REDA VIJEĆA RODITELJA***

Članak 43.

(1) Izbor jednog člana školskog odbora iz reda roditelja koji nije radnik Škole se može provesti ako je na sjednici nazočna natpolovična većina članova vijeća roditelja.

(2) O kandidatu za školski odbor vijeće roditelja odlučuje javnim glasovanjem, dizanjem ruku.

(3) Za člana školskog odbora iz reda vijeća roditelja imenuje se kandidat koji je prvi dobio većinu glasova nazočnih članova vijeća roditelja.

(4) U slučaju da dva kandidata imaju isti najveći broj glasova, glasovanje će se ponoviti za ta dva kandidata.

***DOSTAVLJANJE I OBJAVA POPISA IMENOVANIH ČLANOVA***

Članak 44.

(1) Izvod iz zapisnika sa sjednice nastavničkog vijeća, odnosno sa sjednice vijeća roditelja s popisom imenovanih članova školskog odbora dostavlja se ravnatelju.

(2) O imenovana dva člana školskog odbora iz reda nastavnika i stručnih suradnika i o

imenovanom jednom članu školskog odbora iz reda roditelja svi radnici Škole

izvješćuju se putem oglasne ploče.

***KONSTITUIRANJE ŠKOLSKOG ODBORA***

Članak 45.

1. Nakon imenovanja većine članova školskog odbora ravnatelj u roku do 15 dana saziva konstituirajuću sjednicu školskog odbora.
2. Konstituirajućoj sjednici do izbora predsjednika školskog odbora predsjedava najstariji član školskog odbora.

***DNEVNI RED KONSTITUIRAJUĆE SJEDNICE***

Članak 46.

Dnevni red konstituirajuće sjednice obvezno sadrži:

* izvješće predsjedavatelja sjednice o imenovanim članovima školskog odbora,
* verificiranje mandata imenovanih članova školskog odbora i
* izbor predsjednika i zamjenika predsjednika školskog odbora.

***VERIFIKACIJA MANDATA***

Članak 47.

1. Verifikaciju mandata imenovanih članova školskog odbora obavlja predsjedavatelj sjednice provjerom identiteta pojedinog člana s podatcima iz popisa o imenovanju.
2. Članovi školskog odbora imenuju se na vrijeme od četiri godine i mogu biti ponovno imenovani.
3. Članovima školskog odbora mandat teče od dana konstituiranja školskog odbora.

***IZBOR PREDSJEDNIKA I ZAMJENIKA PREDSJEDNIKA***

Članak 48.

1. Za predsjednika i zamjenika predsjednika školskog odbora može biti izabran svaki član školskog odbora prema osobnoj ili prihvaćenoj kandidaturi.
2. Predsjednik i zamjenik predsjednika školskog odbora biraju se na četiri godine.
3. O kandidatima za predsjednika i zamjenika predsjednika školskog odbora članovi školskog odbora glasuju javno dizanjem ruke.
4. Za predsjednika i zamjenika predsjednika izabran je kandidat koji je dobio većinu glasova ukupnog broja članova školskog odbora.
5. Nakon izbora predsjednika školskog odbora predsjedavatelj konstituirajuće sjednice predaje predsjedniku dalje vođenje sjednice školskog odbora.
6. O konstituiranju školskog odbora ravnatelj je dužan izvijestiti osnivača najkasnije u roku do tri dana od dana konstituiranja.

***SJEDNICE ŠKOLSKOG ODBORA***

Članak 49.

(1) Školski odbor radi na sjednicama.

(2) Sjednice školskog odbora održavaju se prema potrebi.

(3) Sjednice školskog odbora održavaju se u sjedištu Škole.

***SAZIVANJE SJEDNICE***

Članak 50.

1. Sjednicu saziva predsjednik, a u slučaju njegove spriječenosti njegov zamjenik.
2. Prijedlog za sazivanje sjednice može dati svaki član školskog odbora.
3. Predsjednik je obvezan sazvati sjednicu ako to traži najmanje polovica članova školskog odbora, ravnatelj ili osnivač.
4. Ako predsjednik ne izvrši obvezu iz stavka 3. ovoga članka, a radi se o ispunjenju zakonskih obveza Škole, sjednicu školskog odbora ovlašten je sazvati ravnatelj.

***GLASOVANJE I ODLUČIVANJE***

Članak 51.

(1) Odluke školskog odbora pravovaljane su ako za njih glasuje većina ukupnog broja članova školskog odbora.

(2) Rezultate glasovanja utvrđuje predsjedavatelj sjednice.

(3) Na temelju rezultata glasovanja predsjedavatelj sjednice objavljuje je li određeni prijedlog usvojen ili odbijen.

(4) Opći ili pojedinačni akt koji je na sjednici donio školski odbor, potpisuje

predsjedavatelj te sjednice.

Članak 52.

(1) Pravo odlučivanja, ako se ne radi o telefonskoj sjednici, imaju samo članovi

školskog odbora nazočni na sjednici.

(2) Ostali nazočni na sjednici imaju pravo sudjelovati u raspravi uz prethodnu suglasnost predsjedavatelja, ali bez prava odlučivanja.

(3) Školski odbor odlučuje javnim glasovanjem, osim kada je zakonom, ovim statutom ili prethodnom odlukom školskog odbora određeno da se o pojedinom predmetu glasuje tajno.

(4) Način glasovanja, sazivanje i vođenje sjednice školskog odbora i druga pitanja o načinu rada školskog odbora pobliže se uređuju Poslovnikom o radu školskog odbora.

***OVLASTI ŠKOLSKOG ODBORA***

Članak 53.

(1) Školom upravlja školski odbor.

(2) Uz poslove za koje je kao upravno tijelo Škole ovlašteno zakonom i provedbenim propisima, školski odbor:

1. samostalno bira, a imenuje ravnatelja Škole uz prethodnu suglasnost ministra nadležnog za obrazovanje,
2. sklapa ugovor o radu sa novoimenovanim ravnateljem Škole,
3. razrješuje ravnatelja Škole sukladno zakonskim odredbama i odredbama ovoga Statuta,
4. imenuje i razrješuje zamjenika ravnatelja,
5. bira i razrješuje predsjednika i zamjenika predsjednika školskog odbora,
6. donosi statut, uz prethodnu suglasnost osnivača, na prijedlog ravnatelja,
7. donosi opće akte Škole na prijedlog ravnatelja,
8. donosi Godišnji plan i program rada na prijedlog ravnatelja i nadzire njegovo izvršavanje,
9. donosi školski kurikulum na prijedlog nastavničkog vijeća i ravnatelja,
10. donosi financijski plan te polugodišnji i godišnji financijski obračun i plan nabave, na prijedlog ravnatelja,
11. donosi odluku o raspisivanju natječaja za izbor i imenovanje ravnatelja Škole,
12. odlučuje o zahtjevima radnika za zaštitu prava iz radnog odnosa,
13. odlučuje o žalbama protiv upravnih akata školskih tijela donesenih na temelju javnih ovlasti, osim kada je zakonom, podzakonskim aktom ili ovim statutom određeno drugo nadležno tijelo,
14. odlučuje o upućivanju radnika na prosudbu radne sposobnosti,
15. odlučuje o uporabi prihoda u skladu s odlukama osnivača,
16. odlučuje o davanju suglasnosti ravnatelju za istupanje u pravnom prometu u kojem sudjeluje Škola, ukoliko pojedinačna vrijednost nekretnine, odnosno imovine prelazi kunsku vrijednost od 100.000,00 kuna, u postupku i na način utvrđen člankom 62. ovoga statuta,
17. predlaže osnivaču promjenu naziva i sjedišta Škole,
18. predlaže osnivaču statusne promjene,
19. predlaže osnivaču promjenu djelatnosti te odlučuje, uz prethodnu suglasnost osnivača, o promjeni djelatnosti,
20. predlaže osnivaču i donošenje drugih odluka vezanih uz osnivačka prava
21. razmatra izvješće ravnatelja o rezultatima odgojno-obrazovnog rada i ukupnom poslovanju Škole,
22. razmatra izvješće ravnatelja o stanju sigurnosti, provođenju preventivnih programa te mjerama poduzetim u cilju zaštite prava učenika,
23. razmatra izvješće ravnatelja o godišnjoj realizaciji izvanučioničke nastave,
24. razmatra predstavke i prijedloge građana u vezi s radom Škole,
25. daje ravnatelju prethodnu suglasnost u vezi sa zasnivanjem i prestankom radnog odnosa u Školi,
26. daje osnivaču i ravnatelju prijedloge i mišljenja o pitanjima važnim za rad i sigurnost u Školi,
27. osniva učeničke klubove i društva udruge sukladno Zakonu i posebnim propisima i
28. obavlja i druge poslove te donosi i druge odluke utvrđene Zakonom o odgoju i obrazovanju u osnovnoj i srednjoj školi, na Zakonu donesenom propisu, ovim statutom i drugim općim aktima Škole.

***STATUS PREDSJEDNIKA, PRAVA I DUŽNOSTI ČLANOVA***

Članak 54.

(1) Predsjednik školskog odbora:

1. predstavlja školski odbor,
2. saziva sjednice školskog odbora i predsjedava im,
3. prebrojava glasove članova kod donošenja akata i priopćava rezultate glasovanja,
4. potpisuje akte koje donosi školski odbor,
5. obavlja druge poslove prema propisima, općim aktima Škole i ovlastima školskog odbora.

(2) Na zamjenika predsjednika školskog odbora primjenjuje se stavak 1. ovoga članka kada zamjenjuje predsjednika.

(3) Član školskog odbora ima prava i dužnosti:

* + nazočiti sjednicama školskog odbora i sudjelovati u radu,
  + postavljati pitanja predsjedniku i drugim osobama koje sudjeluju u radu na sjednici,
  + podnositi prijedloge i zahtijevati da se o njima raspravlja i odlučuje na sjednicama,
  + prihvatiti izbor u radna tijela koja osniva školski odbor,
  + sudjelovati u radu radnih tijela.

(4) Prava i dužnosti iz stavka 3. ovoga članka su osobna i član ih ne može prenijeti na

trećega.

***RADNA TIJELA***

Članak 55.

1. Školski odbor može osnivati radna tijela (povjerenstva, radne skupine) za proučavanje pitanja, pripremanje prijedloga akata ili obavljanje drugih poslova važnih za Školu.
2. Članovi radnih tijela imenuju se na vrijeme koje je potrebno da se obavi određena zadaća.
3. Članovi radnih tijela mogu biti osobe koje imaju potrebne sposobnosti i znanja za izvršenje zadaće zbog koje se radno tijelo osniva.
4. Školski odbor može u svako doba opozvati radno tijelo odnosno pojedinog člana radnog tijela.

Članak 56.

(1) Za članove radnih tijela imenuju se radnici Škole uz njihovu prethodnu suglasnost

ako rad u radnim tijelima nije radnikova ugovorna radna obveza.

1. Iznimno, kada je propisano da određeno radno tijelo mora imati sastav koji se ne može osigurati od radnika Škole ili kada je to prema naravi zadaće potrebno, školski odbor može za članove radnih tijela imenovati i osobe izvan Škole uz njihovu suglasnost.

***RAZRJEŠENJE ČLANOVA***

Članak 57.

1. Član Školskog odbora bit će razriješen članstva u školskom odboru i prije isteka mandata:
2. na vlastiti zahtjev, ako podnese ostavku na članstvo u školskom odboru,
3. kada njegovo razrješenje zatraži tijelo koje ga je imenovalo u školski odbor jer nije zadovoljno njegovim radom u školskom odboru,
4. kada školski odbor utvrdi da član ne ispunjava obveze odnosno ne obavlja poslove iz svog djelokruga utvrđene zakonom, ili ovim statutom ili ako obveze i poslove obavlja na način koji ne omogućuje redovito poslovanje Škole,
5. na prijedlog ravnatelja,
6. na zahtjev prosvjetnog inspektora,
7. ako mu kao radniku Škole prestane radni odnos u Školi,
8. ako učeniku čiji je roditelj član školskog odbora, imenovan na prijedlog vijeća roditelja, prestane školovanje u ovoj Školi, najkasnije u roku od 60 dana od dana kada je prestalo školovanje učenika u Školi,
9. kada bude pravomoćno osuđen ili kada protiv njega bude pokrenut kazneni postupak zbog osnovane sumnje o počinjenju kaznenog djela iz članka 106. Zakona o odgoju i obrazovanju u osnovnoj i srednjoj školi,
10. kada mu je izrečena zaštitna mjera ili kada je prekršajno kažnjen prema Zakonu o zaštiti od nasilja u obitelji,
11. kada je lišen prava na roditeljsku skrb,
12. ako privremeno ili trajno ne može izvršavati obveze člana,
13. ako ponašanjem povrijedi ugled i obvezu koju obnaša,
14. ako nastanu razlozi iz posebnih propisa zbog kojih osoba više ne može biti član školskog odbora i
15. i u drugim slučajevima utvrđenim pozitivnim propisima.

(2) Razriješeni član školskog odbora ne može se imenovati u školski odbor u kojemu je

razriješen članstva.

Članak 58.

1. Razrješenje člana školskog odbora pokreće školski odbor, prosvjetni inspektor, ravnatelj ili tijelo koje ga je imenovalo za člana školskog odbora.
2. Člana školskog odbora razrješuje članstva, odnosno o razrješenju člana školskog odbora odlučuje, tijelo koje ga je imenovalo.

***RASPUŠTANJE ŠKOLSKOG ODBORA***

Članak 59.

(1) Tijela upravnog i stručnog nadzora te ravnatelj mogu predložiti Uredu državne

uprave u Zadarskoj županiji, i prije isteka mandata, raspuštanje školskog odbora kada

utvrde da školski odbor ne obavlja poslove iz svojega djelokruga u skladu sa zakonom ili

da poslove iz svojega djelokruga obavlja na način koji ne omogućuje redovito obavljanje

djelatnosti i poslovanje Škole.

(2) Odluku o raspuštanju školskog odbora donosi Ured državne uprave u Zadarskoj

županiji.

1. Odlukom o raspuštanju školskog odbora imenuje se povjerenstvo koje privremeno zamjenjuje školski odbor.
2. Na imenovanje povjerenstva, način rada te ovlasti povjerenstva koje zamjenjuje školski odbor primjenjuju se odredbe članka 121. stavci 4. - 11. Zakona o odgoju i obrazovanju u osnovnoj i srednjoj školi.
3. Članovi raspuštenog školskog odbora ne mogu biti ponovno imenovani za članove školskog odbora koji se imenuje nakon raspuštanja.

***DOPUNSKI IZBORI***

Članak 60.

(1) Kada pojedinom članu školskog odbora iz članka 36. ovoga statuta prijevremeno

prestane mandat provode se dopunski izbori.

(2) Dopunski izbori provode se najkasnije u roku od 45 dana od dana prestanka mandata prema stavku 1. ovoga članka.

(3) Mandat člana školskog odbora izabranog na dopunskim izborima traje do isteka vremena na koje je bio izabran raniji član školskog odbora.

(4) Dopunski izbori provode se pod istim uvjetima po kojima je izabran član školskog odbora kojem je prijevremeno prestao mandat te se na dopunske izbore odgovarajuće se primjenjuju članci 35. do 44. ovoga statuta.

1. POSLOVODSTVO

***RAVNATELJ***

Članak 61.

1. Škola ima ravnatelja.
2. Ravnatelj je poslovni i stručni voditelj Škole.
3. Ravnatelj je odgovoran za zakonitost rada i stručni rad Škole.
4. Ravnatelj je samostalan u radu, a odgovoran je školskom odboru i osnivaču sukladno zakonskim odredbama.

***OVLASTI RAVNATELJA***

Članak 62.

Ravnatelj, uz poslove utvrđene Zakonom o ustanovama, obavlja osobito i slijedeće

poslove:

1. organizira i vodi rad i poslovanje Škole,
2. predstavlja i zastupa Školu,
3. poduzima sve pravne radnje u ime i za račun Škole,
4. zastupa Školu u svim postupcima pred sudovima, upravnim i drugim državnim tijelima, te pravnim osobama s javnim ovlastima,
5. predlaže školskom odboru statut i druge opće akte,
6. predlaže školskom odboru godišnji plan i program rada Škole,
7. u suradnji s nastavničkom vijećem predlaže školski kurikulum,
8. predlaže školskom odboru financijski plan te polugodišnji i godišnji financijski obračun i plan nabave,
9. izvješćuje kolegijalna školska tijela o nalazima i odlukama tijela upravnog i stručnog nadzora,
10. odlučuje o potrebi zapošljavanja radnika, te prestanku potrebe za radom radnika,
11. sklapa ugovore o radu i odlučuje o prestanku ugovora o radu samostalno (kada je zbog obavljanja poslova koji ne trpe odgodu potrebno zaposliti osobu na vrijeme od 15 dana) ili uz prethodnu suglasnost školskog odbora,
12. poduzima mjere propisane zakonom prema radnicima, zbog neizvršavanja poslova ili kršenja obveza iz radnog odnosa,
13. provodi odluke i zaključke osnivača, školskog odbora i školskih vijeća,
14. sudjeluje u radu školskog odbora bez prava odlučivanja,
15. izriče pedagoške mjere za koje je ovlašten,
16. odlučuje o prigovoru izjavljenom na rješenje o pedagoškoj mjeri opomene, ukora i opomene pred isključenje,

17) planira rad i saziva sjednice nastavničkog vijeća i predsjedava im,

1. osigurava zainteresiranim korisnicima pravo na pristup informacijama,
2. posjećuje nastavu i druge oblike odgojno-obrazovanog rada, analizira rad nastavnika i stručnih suradnika te osigurava uvjete za njihovo stručno osposobljavanje i usavršavanje,
3. skrbi o sigurnosti te o pravima i interesima učenika i radnika Škole,
4. odgovara za sigurnost učenika, nastavnika, stručnih suradnika i ostalih radnika Škole,
5. surađuje i promiče suradnju s učenicima i roditeljima,
6. izvješćuje školski odbor najmanje dva puta tijekom školske godine o stanju sigurnosti, provođenju preventivnih programa te mjerama poduzetim u cilju zaštite prava učenika,
7. osigurava dostupnost učenicima i roditeljima Godišnjeg plana i programa te školskog kurikuluma objavljivanjem istih na mrežnim stranicama Škole u skladu s propisima vezanim uz zaštitu osobnih podataka,
8. dostavlja elektroničkim putem Ministarstvu Godišnji plan i program rada i školski kurikulum do 5. listopada tekuće godine,
9. skrbi o ispravnom prikupljanju i korištenju osobnih podataka učenika i radnika Škole,
10. osigurava unos i promjene podataka o zaposlenicima u Školi za registar zaposlenih u javnom sektoru,
11. izdaje nastavnicima i stručnim suradnicima rješenje o tjednom i godišnjem zaduženju,
12. imenuje razrednike,
13. imenuje upisno povjerenstvo,
14. imenuje članove ispitnog povjerenstva za organizaciju i provođenje državne mature u Školi u rujnu za tekuću šk. god., a za svaki ispitni rok za provedbu ispita imenuje dežurne nastavnike,
15. odgovoran je za provedbu ispita državne mature u Školi,
16. surađuje s osnivačem, upravnim tijelima i ustanovama,
17. nadzire pravodobno i točno unošenje podataka u elektronsku maticu,
18. samostalno istupa u pravnom prometu u kojem sudjeluje Škola ukoliko pojedinačna vrijednost nekretnine, odnosno imovine ne prelazi kunsku vrijednost od 100.000,00 kn,
19. za pravni promet čija vrijednost prelazi 100.000,00 kuna ravnatelj je dužan ishoditi suglasnost školskog odbora,
20. u slučajevima kada je pojedinačna vrijednost nekretnine, ili neke druge imovine, veća od kunske vrijednosti 300.000,00 kuna za sklapanje pravnog prometa ravnatelj je dužan, uz suglasnost školskog odbora, pribaviti i prethodnu suglasnost župana,
21. u slučajevima kada je pojedinačna vrijednost nekretnine, ili neke druge imovine, veća od kunske vrijednosti 500.000,00 kuna za sklapanje pravnog prometa ravnatelj je dužan, uz suglasnost školskog odbora, pribaviti i prethodnu suglasnost osnivača,
22. saziva konstituirajuću sjednicu školskog odbora, vijeća roditelja i vijeća učenika,
23. izvješćuje ured državne uprave u županiji o nemogućnosti konstituiranja školskog odbora,
24. predlaže školskom odboru donošenje odluke o upućivanju na ovlaštenu prosudbu radne sposobnosti radnika za kojega postoji osnovana sumnja da mu je psihofizičko zdravlje narušeno u mjeri koja umanjuje njegovu radnu sposobnost,
25. upućuje radnike na redovite liječničke preglede,
26. zabranjuje u Školi sve oblike promidžbe i prodaju proizvoda koji nisu u skladu s ciljevima odgoja i obrazovanja,
27. odobrava utvrđeni tjedni raspored sati,
28. određuje nastavnika za predlaganje ocjene razrednom vijeću kada učenika ne može ocijeniti predmetni nastavnik zbog izbivanja ili spriječenosti,
29. izvješćuje roditelje, učenike, osnivača i ured državne uprave u županiji o promjenama u radu i ustrojstvu Škole i
30. donosi odluke i obavlja druge poslove utvrđene propisima, ovim statutom i drugim općim aktima Škole te poslove za koje izrijekom propisima ili općim aktima nisu ovlaštena druga tijela Škole.

***OSNIVANJE RADNIH TIJELA***

Članak 63.

Ravnatelj može osnivati radna tijela (povjerenstva, radne skupine) za izradu nacrta pojedinih akata ili obavljanje poslova važnih za djelatnost Škole, na koje se odgovarajuće primjenjuju odredbe članka 55. ovoga statuta.

***NADZOR NAD RADOM ŠKOLSKIH TIJELA***

Članak 64.

1. Ako ravnatelj zaključi da je opći ili pojedinačni akt školskog tijela, osim pojedinačnih akata čija se valjanost preispituje u upravnom ili sudskom postupku, u suprotnosti sa zakonom, podzakonskim aktom ili ovim statutom, upozorit će na to tijelo koje je akt donijelo. Ako i poslije upozorenja ovlašteno školsko tijelo ne promijeni prijeporni akt, odnosno stavi akt izvan snage, ravnatelj će predložiti tijelu koje obavlja nadzor nad zakonitosti rada i općih akata Škole da takav akt obustavi od izvršenja.
2. Do donošenja akta nadzornog tijela kojim se rješava o prijedlogu obustave izvršenja općeg ili pojedinačnog akta, tijelo čiji se akt preispituje, ne smije izvršiti odredbe toga akta.

***UVJETI ZA RAVNATELJA***

Članak 65.

Ravnatelj Škole mora ispunjavati slijedeće uvijete:

1. završen studij odgovarajuće vrste za rad na radnom mjestu nastavnika ili stručnog suradnika u Školi, a koji može biti:
   1. sveučilišni diplomski studij ili
   2. integrirani preddiplomski i diplomski sveučilišni studij ili
   3. specijalistički diplomski stručni studij.
2. uvjete propisane člankom 106. Zakona o odgoju i obrazovanju u osnovnoj i srednjoj školi,
3. najmanje osam godina staža osiguranja u školskim ili drugim ustanovama u sustavu obrazovanja ili tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama,
4. ima licenciju za rad ravnatelja.

***NATJEČAJ ZA RAVNATELJA***

Članak 66.

1. Ravnatelj se imenuje na temelju javnog natječaja, koji raspisuje školski odbor.
2. Natječaj se objavljuje u dnevnom tisku, najmanje 60 dana prije isteka mandata aktualnog ravnatelja, na način da može biti dostupan svim zainteresiranim kandidatima na području Republike Hrvatske.
3. Natječaj traje 15 dana, osim ako školski odbor ne odluči da natječaj traje 8 dana.
4. Odlukom o raspisivanju natječaja za imenovanje ravnatelja školski odbor utvrđuje tekst natječaja i naziv dnevnog tiska u kojem će se natječaj objaviti.
5. Natječaj za imenovanje ravnatelja sadrži: naziv i adresu Škole, uvjete koje ravnatelj mora ispunjavati, vrijeme na koji se ravnatelj imenuje, rok u kojem se primaju prijave na natječaj, isprave kojima se dokazuje ispunjenost potrebnih uvjeta a koje se s prijavom na natječaj trebaju dostaviti, način i rok u kojem će kandidati biti izviješteni o rezultatima izbora, naznaku „Natječaj za ravnatelja – ne otvarati“ te naznaku da se nepravovremene i prijave s nepotpunom dokumentacijom neće razmatrati.

***DOKAZI O ISPUNJENOSTI UVJETA***

Članak 67.

1. Uz prijavu na natječaj kandidat za ravnatelja dužan je dostaviti dokaze o ispunjenosti uvjeta koji se odnose na završeni studij, odnosno stručnu spremu i pedagoške kompetencije, staž osiguranja odnosno radno iskustvo i dokaz da se u trenutku podnošenja prijave na natječaj protiv njega ne vodi kazneni postupak za kaznena djela iz članka 106. Zakona o odgoju i obrazovanju u osnovnoj i srednjoj školi.
2. Posebno uvjerenje o osuđivanosti ili neosuđivanosti izabranog kandidata za ravnatelja, za kaznena djela iz članka 106. Zakona, pribavlja aktualni ravnatelj prema Zakonu o pravnim posljedicama osude, kaznenoj evidenciji i rehabilitaciji.

***RAZMATRANJE PRIJAVA I DOSTAVLJANJE ŠKOLSKIM VIJEĆIMA***

Članak 68.

1. Pri zaprimanju prijava kandidata za ravnatelja Škole iste je potrebno urudžbirati neotvorene, a predsjednik školskog odbora ih otvara na sjednici školskog odbora.
2. Prijave se otvaraju i razmatraju abecednim redom te je za svaku otvorenu prijavu potrebno utvrditi:
3. ispunjava li prijavljeni kandidat propisane uvjete natječaja i
4. je li prijava pravodobna, odnosno dostavljena u propisanom roku.
5. Svim kandidatima koji ispunjavaju uvjete natječaja i koji su ponude dostavili u roku, odlukom školskog odbora može se omogućiti osobno predstavljanje na sjednici nastavničkog vijeća, vijeća roditelja, skupu radnika i školskom odboru, na način kako je utvrđeno odlukom.
6. Pravodobne prijave i ostale važne isprave kandidata koji ispunjavaju propisane uvjete, umnožavaju se u potrebnom broju primjeraka i predsjednik školskog odbora ih neposredno ili posredno dostavlja ravnatelju kao predsjedniku nastavničkog vijeća, predsjedniku vijeća roditelja i članu školskog odbora izabranom od strane radničkog vijeća odnosno imenovanom od skupa radnika (u daljnjem tekstu: skup radnika).
7. Predsjednik školskog odbora dužan je utvrđenu listu kandidata za ravnatelja Škole objaviti na oglasnoj ploči Škole.

***SAZIVANJE I VOĐENJE SJEDNICA VIJEĆA I SKUPA RADNIKA***

Članak 69.

1. U roku osam (8) dana od sjednice školskog odbora na kojoj su utvrđeni kandidati koji ispunjavaju uvjete natječaja za ravnatelja i koji su ponude dostavili u propisanom roku (u daljnjem tekstu: kandidati za ravnatelja), sazivaju se sjednice nastavničkog vijeća, vijeća roditelja i skup radnika.
2. Sjednicu nastavničkog vijeća i sjednicu skupa radnika saziva ravnatelj, a sjednicu vijeća roditelja saziva, u dogovoru s ravnateljem, predsjednik vijeća roditelja.

Članak 70.

1. Sjednicu nastavničkog vijeća vodi član školskog odbora iz reda nastavničkog vijeća kojeg nastavničko vijeće izabere za predsjedavatelja sjednice, sjednicu vijeća roditelja vodi predsjednik vijeća roditelja, a skup radnika član školskog odbora izabran od skupa radnika (u daljnjem tekstu: predsjedavatelji).
2. U slučaju nemogućnosti da osobe iz stavka 1. ovog članka vode sjednicu, nastavničko vijeće, vijeće roditelja, odnosno skup radnika biraju predsjedavatelja sjednice.
3. Na početku sjednice nastavničkog vijeća, vijeća roditelja i na skupu radnika predsjedavatelj treba iznijeti podatke o kandidatima za ravnatelja te omogućiti nazočnima raspravu. Nakon možebitne rasprave pristupa se glasovanju na način propisan ovim statutom.

***GLASOVANJE***

Članak 71.

1. Glasovanje je tajno i provodi se radi donošenja stajališta nastavničkog vijeća, vijeća roditelja i skupa radnika o kandidatima za ravnatelja Škole.
2. Glasovati imaju pravo svi članovi vijeća nazočni na sjednici i svi radnici škole nazočni na skupu radnika.
3. Glasovanje je pravovaljano ako mu je pristupila najmanje natpolovična većina članova nastavničkog vijeća, vijeća roditelja te skupa radnika.
4. Stajalište nastavničkog vijeća, vijeća roditelja i skupa radnika donosi se većinom glasova nazočnih članova na sjednici.

Članak 72.

1. Na sjednici nastavničkog vijeća, vijeća roditelja i skupu radnika imenuje se povjerenstvo za donošenje stajališta u postupku izbora i imenovanja ravnatelja (u daljnjem tekstu: izborno povjerenstvo) koje će voditi postupak glasovanja i zapisnik o izborima.
2. Izborno povjerenstvo ima predsjednika i dva (2) člana.
3. Članom izbornog povjerenstva ne može biti osoba koja je kandidat za ravnatelja Škole.
4. Izborno povjerenstvo abecednim redom utvrđuje izbornu listu kandidata za ravnatelja, te priprema glasačke listiće.
5. Glasački listići, s naznakom da se glasovanje provodi radi donošenja stajališta o kandidatima za izbor ravnatelja, izrađuju se abecednim redom i ovjeravaju pečatom Škole, a broj glasačkih listića mora biti jednak broju članova nazočnih na sjednici na kojoj se provodi glasovanje. Broj nazočnih članova utvrdit će izborno povjerenstvo.
6. Svaki član nazočan na sjednici nastavničkog vijeća, vijeća roditelja i skupu radnika treba izraziti stajalište, odnosno glasovati na način da na glasačkom listiću zaokruži redni broj ispred imena i prezimena jednog od kandidata za kojeg glasuje.
7. Ako je samo jedan kandidat za ravnatelja, na glasačkom listiću označava se glasovanje „ZA“ ili „PROTIV“ toga kandidata.
8. Glasački listići iz kojih se ne može nedvojbeno utvrditi za kojeg se kandidata glasuje smatraju se nevažećima.

***PREBROJAVANJE GLASOVA I PISANI ZAKLJUČAK***

Članak 73.

1. Nakon završenog glasovanja izborno povjerenstvo prebrojava glasove s važećih glasačkih listića, sastavlja listu kandidata za ravnatelja Škole prema broju dobivenih glasova i objavljuje na sjednici rezultate glasovanja.
2. Za ravnatelja se predlaže kandidat koji je dobio najveći broj glasova nazočnih članova.
3. U slučaju da dva ili više kandidata za ravnatelja Škole dobiju isti broj glasova, glasovanje se ponavlja između kandidata koji su dobili jednak broj glasova dok ne bude izabran kandidat s većim brojem glasova.
4. Glasovanje se može ponoviti i u slučaju ako nastavničko vijeće, vijeće roditelja ili skup radnika raspolažu dokazima da je tijekom izbora bilo propusta koji su utjecali na rezultate glasovanja.
5. Na temelju utvrđenih rezultata glasovanja donose se pisani zaključci koje potpisuju predsjednik izbornog povjerenstva i predsjedavatelji sjednice nastavničkog vijeća, vijeća roditelja i skupa radnika.
6. Pisani zaključak tijela iz stavka 5. ovoga članka dostavlja se predsjedniku školskog odbora idući radni dan nakon održane sjednice vijeća odnosno skupa radnika.

***IZBOR I IMENOVANJE RAVNATELJA***

Članak 74.

1. Nakon primitka zaključka o stajalištu nastavničkog vijeća, vijeća roditelja i skupa radnika iz članka 73. stavka 6., školski odbor javnim glasovanjem donosi odluku o izboru ravnatelja između kandidata prijavljenih na natječaj za ravnatelja, za koje je prethodno utvrdio da ispunjavaju propisane uvjete.
2. Javno glasovanje provodi se tako da se članovi školskog odbora dizanjem ruke izjasne za ili protiv o kandidatu za kojeg glasuju.
3. Stajališta nastavničkog vijeća, vijeća roditelja i skupa radnika, obvezuju članove školskog odbora koje ih je imenovalo ili izabralo u školski odbor.
4. Za ravnatelja Škole izabran je kandidat koji je dobio većinu glasova od ukupnog broja članova školskog odbora.
5. Rezultate glasovanja utvrđuje predsjednik školskog odbora.
6. Ako nitko od prijavljenih kandidata ne bude izabran, odnosno ako prigodom glasovanja ni jedan kandidat ne dobije potrebnu većinu glasova (4 glasa), ili ako se na raspisani natječaj nitko ne prijavi, natječaj će se ponoviti.

Članak 75.

1. Za izabranog kandidata Škola dostavlja ministru nadležnom za obrazovanje (u daljnjem tekstu: ministar) obrazloženi zahtjev za dobivanje prethodne suglasnost.
2. Uz zahtjev iz prethodnog stavka dostavlja i popis kandidata koji ispunjavaju uvjete za ravnatelja, a koji su se javili na natječaj.
3. Ako ministar uskrati suglasnost za imenovanje ravnatelja, postupak izbora ravnatelja se ponavlja.
4. Ako ministar ne uskrati suglasnost u roku od petnaest (15) dana od dana dostave zahtjeva za suglasnošću, smatra se da je suglasnost dana.

Članak 76.

1. Ravnatelja imenuje odlukom školski odbor uz prethodnu suglasnost ministra.
2. Kada Škola dobije suglasnost ministra za izabranog kandidata ili kada istekne zakonski rok za davanje suglasnosti iz članka 75. stavka 4., školski odbor obvezan je u roku od 15 dana donijeti odluku o imenovanju kandidata za ravnatelja za kojeg je zatražena prethodna suglasnost.
3. Odluku o imenovanju ravnatelja školski odbor donosi javnim glasovanjem.
4. Rezultate glasovanja utvrđuje predsjednik školskog odbora.
5. O donesenoj odluci o imenovanju ili neimenovanju ravnatelja Škola izvješćuje sve sudionike natječaja.

Članak 77.

U postupku izbora i imenovanja ravnatelja, članovi školskog odbora iz redova nastavničkog vijeća, vijeća roditelja te skupa radnika na sjednicama su obvezni zastupati i iznositi stajališta tijela koje ih je imenovala ili izabralo u školski odbor.

Članak 78.

1. Školski odbor je dužan u roku od 45 dana od dana isteka roka za podnošenje prijave, obavijestiti svakog prijavljenog kandidata o izboru i imenovanju i dati mu pouku o njegovu pravu da pregleda natječajni materijal i da u roku od 15 dana od dana primitka obavijesti može zahtijevati sudsku zaštitu od nadležnog suda.
2. Osoba koja je podnijela prijavu na natječaj može pobijati tužbom odluku o imenovanju zbog bitne povrede postupka ili zbog toga što izabrani kandidat ne ispunjava uvjete koji su objavljeni u natječaju.
3. O tužbi odlučuje nadležni sud.

***RADNI ODNOS RAVNATELJA***

Članak 79.

1. Ravnatelj se imenuje na pet godina u punom radnom vremenu, a ista osoba može biti ponovno imenovana za ravnatelja.
2. Odlukom o imenovanju ravnatelja školski odbor utvrđuje vrijeme stupanja ravnatelja na rad te druga pitanja u vezi s njegovim pravima i obvezama.
3. S imenovanim ravnateljem predsjednik školskog odbora, uz prethodnu suglasnost školskog odbora, sklapa ugovor o radu na određeno puno radno vrijeme na rok od pet godina.

Članak 80.

1. Na zahtjev osobe koja je imenovana za ravnatelja Škole, a koja u Školi ima sklopljen ugovor o radu na neodređeno vrijeme za radno mjesto nastavnika ili stručnog suradnika, ugovor o radu će mirovati do prestanka mandata, a najdulje za vrijeme trajanja dvaju uzastopnih mandata.
2. Osoba iz stavka 1. ovoga članka ima se pravo vratiti na rad na poslove na kojima je prethodno radila u roku od trideset (30) dana od dana prestanka obavljanja ravnateljskih poslova, u protivnom joj prestaje radni odnos.
3. Ako je za stjecanje određenih prava važno prethodno trajanje radnog odnosa s istim poslodavcem, osobi iz stavka 1. ovog članka, nakon povratka na rad, razdoblje mirovanja ugovora o radu ubraja se u neprekinuto trajanje radnog odnosa
4. Osobu imenovanu za ravnatelja, do povratka na poslove za koje joj ugovor o radu miruje, zamjenjuje osoba u radnom odnosu koji se zasniva na određeno vrijeme.

***prestanak RADNog ODNOSa RAVNATELJA***

Članak 81.

Ravnatelju Škole ugovor o radu prestaje:

1. smrću,
2. istekom vremena na koje je sklopljen ugovor o radu na određeno vrijeme,
3. na kraju školske godine u kojoj je navršio 65 godina života i najmanje 15 godina mirovinskog staža,
4. sporazumom ravnatelja i Škole o prestanku ugovora o radu,
5. dostavom pravomoćnog rješenja o priznanju prava na invalidsku mirovinu zbog potpunog gubitka radne sposobnosti,
6. otkazom Škole sukladno zakonskim odredbama.

***VRŠITELJ DUŽNOSTI RAVNATELJA***

Članak 82.

1. Školski odbor imenovat će vršitelja dužnosti ravnatelja:
2. kada se po raspisanom natječaju za ravnatelja pravodobno ne imenuje ravnatelj, odnosno kada se na raspisani natječaj za ravnatelja nitko ne prijavi ili nitko od prijavljenih kandidata ne bude izabran, u kojem slučaju će se natječaj ponoviti
3. kada ravnatelj bude razriješen
4. kada Škola nema ravnatelja.
5. Za vršitelja dužnosti ravnatelja može se imenovati osoba koja ispunjava uvjete za nastavnika ili stručnog suradnika a koja se prethodno suglasila s imenovanjem.
6. Za vršitelja dužnosti ravnatelja ne može se imenovati osoba kojoj je kao izabranom kandidatu za ravnatelja uskraćena suglasnost ministra.
7. Vršitelj dužnosti ravnatelja imenuje se bez postupka propisanog za imenovanje ravnatelja na sjednici školskog odbora tajnim glasovanjem.
8. Mandat vršitelja dužnosti ravnatelja traje do imenovanja ravnatelja, a najduže godinu dana.
9. Vršitelj dužnosti ima sva prava i obveze ravnatelja.

Članak 83.

1. Imenovani vršitelje dužnosti ravnatelja sklapa sa školskim odborom ugovor o radu na određeno vrijeme za razdoblje u kojem će obavljati poslove vršitelja dužnosti ravnatelja.
2. Ugovor o radu na određeno vrijeme potpisuju vršitelj dužnosti ravnatelja i predsjednik školskog odbora.
3. Ako osoba koja je imenovana za vršitelja dužnosti ravnatelja ima sa Školom sklopljen ugovor o radu na neodređeno vrijeme za poslove nastavnika ili stručnog suradnika, na njen će zahtjev ugovor o radu mirovati za razdoblje u kojem će obavljati poslove vršitelja dužnosti ravnatelja.
4. Podatci o imenovanom vršitelju dužnosti ravnatelja obvezno se upisuju u sudski registar.
5. Školski odbor može u svakom trenutku razriješiti vršitelja dužnosti ravnatelja i za vršitelja dužnosti imenovati drugog nastavnika ili stručnog suradnika.

***RAZRJEŠENJE RAVNATELJA***

Članak 84.

1. Ravnatelja razrješuje školski odbor.
2. Školski odbor dužan je razriješiti ravnatelja i prije isteka roka na koji je imenovan:
3. kada krši obveze iz ugovora o radu iz članka 79. stavka 3. ovoga statuta,
4. kada mu je izrečena sigurnosna mjera zabrane obavljanja dužnosti,
5. kada zanemaruje obveze poslovodnog ili stručnog voditelja Škole,
6. prema prijedlogu prosvjetnog inspektora, koji o prijedlogu za razrješenje izvješćuje ministra.
7. Školski odbor dužan je razriješiti ravnatelja i u slučajevima propisanim Zakonom o ustanovama i to:
8. ako ravnatelj sam zatraži razrješenje u skladu s ugovorom o radu,
9. ako nastanu takvi razlozi koji po posebnim propisima ili propisima kojima se uređuju radni odnosi dovode do prestanka ugovora o radu,
10. ako ravnatelj ne postupa po propisima ili općim aktima Škole, ili neosnovano ne izvršava odluke školskog odbora ili drugih tijela Škole ili postupa protivno njima,
11. ako ravnatelj svojim nesavjesnim ili nepravilnim radom prouzroči Školi veću štetu ili ako zanemaruje ili nesavjesno obavlja svoje dužnosti tako da su nastale ili mogu nastati veće smetnje u obavlja djelatnosti Škole.
12. Odluku o razrješenju ravnatelja, Škola dostavlja osnivaču u roku od tri dana od donošenja.

Članak 85.

1. Kada školski odbor odlučuje o razrješenju ravnatelja prema prijedlogu prosvjetnog inspektora, odluku o razrješenju ili odbijanju prijedloga donijet će u roku do 15 dana od dana primitka prijedloga, a u daljnjem roku od tri dana o tome će izvijestiti prosvjetnog inspektora.
2. Ako školski odbor ne razriješi ravnatelja Škole na prijedlog prosvjetnog inspektora u roku 15 dana od dana dostave prijedloga, a ministar procijeni da je prijedlog opravdan, ravnatelja će razriješiti ministar.

Članak 86.

Kada se ravnatelj razrješuje iz razloga navedenih u članku 84. stavku 3. podstavku 1. ovoga statuta, Škola će s ravnateljem sklopiti sporazum o prestanku ugovora o radu koji mora biti u pisanom obliku.

Članak 87.

1. Prijedlog za razrješenje ravnatelja može dati svaki član školskog odbora. Prijedlog člana školskog odbora za razrješenje ravnatelja mora biti u pisanom obliku i obrazložen.
2. Kada školski odbor zaprimi prijedlog za razrješenje ravnatelja od svoga člana ili od prosvjetnog inspektora, utvrdit će postoji li razložnost odnosno utemeljenost prijedloga.

Članak 88.

1. Kada školski odbor utvrdi da postoje razlozi za razrješenje navedeni u članku 84., osim razloga navedenih u stavku 3. podstavku 1. i 2. istoga članka, prije donošenja odluke o razrješenju, obvezan je zatražiti od ravnatelja da se u primjerenom roku koji mu odredi školski odbor, a koji ne može biti kraći od 3 dana, u pisanom obliku očituje o tim razlozima.
2. Nakon očitovanja ravnatelja o razlozima za razrješenje, ili ako se ravnatelj nije očitovao u ostavljenom roku, nakon isteka roka za očitovanje iz stavka 1. ovoga članka, školski odbor će o prijedlogu za razrješenje ravnatelja odlučiti tajnim glasovanjem.

Članak 89.

1. Protiv odluke o razrješenju ravnatelj koji je razriješen ima pravo tužbom tražiti sudsku zaštitu prava, ako smatra da je bio povrijeđen propisani postupak i da je ta povreda mogla bitno utjecati na odluku ili da nisu postojali razlozi za razrješenje propisani odredbom članka 84. stavka 2. i 3. ovoga statuta.
2. Tužba iz stavka 1. ovoga članka podnosi se Općinskom sudu u roku od 30 (trideset) dana od dana primitka odluke o razrješenju.

Članak 90.

1. Ako se ravnatelj razrješuje iz razloga navedenih u članku 84. stavku 3. podstavku 3. i 4. ovoga statuta, Škola će nakon donošenja odluke o razrješenju, uz prethodnu suglasnost školskog odbora, ravnatelju otkazati ugovor o radu.
2. Otkaz mora biti u pisanom obliku i mora biti dostavljen razriješenom ravnatelju, a otkazni rok iznosi mjesec dana.
3. Protiv odluke o otkazu ugovora o radu ravnatelj ima pravo tužbom tražiti sudsku zaštitu prava samo ako je tužbom zatražio sudsku zaštitu prava protiv odluke o razrješenju prema Zakonu o ustanovama i članku 89. ovoga statuta.
4. Tužba iz stavka 3. ovoga članka se podnosi Općinskom sudu u roku od trideset (30) dana od dana primitka odluke o otkazu ugovora o radu.

Članak 91.

Ravnatelj koji je razriješen prije isteka mandata jer nije ispunjavao obveze iz ugovora iz članka 79. stavka 3. ovoga statuta, odnosno nije ispunjavao obveze poslovodnog ili stručnog voditelja, ne može biti ponovno imenovan za ravnatelja niti vršitelja dužnosti ravnatelja Škole slijedećih 10 godina.

Članak 92.

U slučaju razrješenja ravnatelja Škole, školski odbor imenovat će vršitelja dužnosti ravnatelja iz reda nastavnika i stručnih suradnika, a u roku od 30 dana od dana imenovanja vršitelja dužnosti raspisat će natječaj za izbor ravnatelja.

***ZAMJENA RAVNATELJA***

Članak 93.

1. Ravnatelja Škole, u slučaju privremene spriječenosti u obavljanju ravnateljskih poslova, zamjenjuje nastavnik ili stručni suradnik iz reda članova nastavničkog vijeća.
2. Školski odbor, na prijedlog ravnatelja, javnim glasovanjem, imenuje osobu koja će zamjenjivati ravnatelja.
3. Predloženi član nastavničkog vijeća, a koji ispunjava uvjete za ravnatelja propisane ovim statutom, osim uvjeta licencije za rad ravnatelja, treba školskom odboru na taj prijedlog o imenovanju dostaviti pisanu suglasnost da će obavljati poslove osobe koja zamjenjuje ravnatelja, ukoliko bude izabrana.
4. Ravnatelj ne može za osobu koja ga zamjenjuje predložiti člana nastavničkog vijeća koji je član školskog odbora.
5. Ako ravnatelj Škole nije u mogućnosti predložiti ili ne predloži školskom odboru imenovanje osobe koja će ga mijenjati, školski odbor zatražit će od nastavničkog vijeća da u roku od osam dana dostavi svoj prijedlog za imenovanje osobe koja će zamjenjivati ravnatelja.
6. Ako nastavničko vijeće u traženom roku ne dostavi prijedlog, školski odbor će samostalno imenovati osobu koja će zamjenjivati ravnatelja iz reda članova nastavničkog vijeća, u roku od osam dana od isteka roka iz stavka 5. ovoga članka.
7. Zamjenik ravnatelja imenuje se, u pravilu, na vrijeme do isteka mandata ravnatelja.
8. Školski odbor može u svakom trenutku razriješiti osobu koja zamjenjuje ravnatelja i imenovati za osobu koja zamjenjuje ravnatelja drugog člana nastavničkog vijeća.

Članak 94.

1. Osoba koja zamjenjuje ravnatelja ima prava i dužnost obavljati one poslove ravnatelja čije se izvršenje ne može odgađati do ravnateljeva povratka.
2. Osoba koja zamjenjuje ravnatelja može zastupati Školu u pravnom prometu prema trećima samo uz ravnateljevu pisanu punomoć.

***TAJNIK ŠKOLE***

Članak 95.

1. Škola ima tajnika.
2. Tajnik Škole može biti osoba koja je završila sveučilišni diplomski studij pravne struke ili specijalistički diplomski stručni studij javne uprave.
3. Ako se na natječaj ne javi osoba koja ispunjava uvjete iz stavka 2. ovoga članka ravnatelj može za tajnika Škole izabrati osobu koja je završila preddiplomski studij upravne struke.

1. STRUČNA TIJELA

***VRSTE STRUČNIH TIJELA***

Članak 96.

Stručna tijela Škole su:

* nastavničko vijeće
* razredno vijeće.

***NASTAVNIČKO VIJEĆE***

Članak 97.

1. Nastavničko vijeće čine nastavnici, stručni suradnici i ravnatelj.
2. Sjednice nastavničkog vijeća saziva i vodi ravnatelj Škole.
3. Nastavničko vijeće:

* obavlja poslove u svezi s izvođenjem nastavnog plana i programa, potrebama i interesima učenika te promicanjem stručno-pedagoškog rada Škole,
* predlaže školski kurikulum u suradnji s ravnateljem,
* donosi fakultativni dio nastavnog plana i programa,
* na prijedlog ravnatelja ustrojava razredne odjele i obrazovne skupine,
* odlučuje o ustrojavanju dodatne i dopunske nastave,
* predlaže imenovanje razrednika,
* predlaže stručno usavršavanje nastavnika i stručnih suradnika,
* zaključuje o oblicima pružanja pomoći djeci koja imaju pravo školovanja u Republici Hrvatskoj, a koja ne znaju ili nedostatno poznaju hrvatski jezik
* može osnovati stručna vijeća (aktive) i imenovati njihove voditelje
* imenuje povjerenstva za polaganje ispita, za koje je nadležno,
* raspravlja o prijedlogu Etičkog kodeksa neposrednih nositelja odgojno-obrazovne djelatnosti i Kućnog reda,
* odlučuje o zahtjevu učenika, odnosno roditelja za prijelaz učenika u Školu odnosno za promjenom obrazovnog programa,
* odlučuje o zahtjevu učenika, odnosno roditelja o prestanku pohađanja izbornog predmeta, sukladno članku 27. stavku 3. Zakona o odgoju i obrazovanju u osnovnoj i srednjoj školi,
* utvrđuje trajanje dopunskog rada za učenike koji na kraju nastavne godine imaju ocjenu nedovoljan (1) iz najviše dva nastavna predmeta,
* određuje termine održavanja popravnih ispita i objavljuje ih na mrežnoj stranici i oglasnoj ploči Škole,

- odlučuje o zahtjevima učenika ili roditelja za preispitivanje ocjene iz vladanja,

- utvrđuje razlikovne i/ili dopunske ispita te sadržaj, načine i rokove njihovog

polaganja,

- donosi tajnim glasovanjem stajalište u postupku izbora i imenovanja ravnatelja,

- odlučuje o dodjeljivanju nagrada učenicima koji postižu iznimne rezultate,

- izriče pedagošku mjeru opomenu pred isključenje,

- donosi odluku o privremenom ili trajnom oslobađanju od pohađanja određenog

nastavnog predmeta ili sudjelovanja u određenim nastavnim sadržajima ako ti

nastavni sadržaji nisu iz osnovnih predmeta struke, na prijedlog liječnike

primarne zdravstvene zaštite,

* obavlja druge poslove utvrđene propisima, ovim statutom i drugim i općim aktima Škole.

***RAZREDNO VIJEĆE***

Članak 98.

1. Razredno vijeće čine nastavnici koji izvode nastavu u razrednom odjelu.
2. Razredno vijeće:

* skrbi o odgoju i obrazovanju učenika u razrednom odjelu,
* skrbi o ostvarivanju nastavnog plana i programa i školskog kurikuluma,
* predlaže izvanučioničku nastavu razrednog odjela
* surađuje s vijećem učenika
* utvrđuje prema prijedlogu razrednika, opći uspjeh učenika i ocjenu iz vladanja,
* utvrđuje ocjenu učenika, u slučaju izbivanja ili spriječenosti nastavnika određenog nastavnog predmeta odnosno razrednika, prema prijedlogu nastavnika ili stručnog suradnika kojega je odredio ravnatelj,
* surađuje s roditeljima i skrbnicima učenika
* surađuje s vijećem učenika,
* odlučuje o zahtjevima učenika ili roditelja za polaganje predmetnog ili razrednog ispita,
* neposredno sudjeluje u razmatranju pedagoških i drugih pitanja u razrednom odjelu,
* daje pisane pohvale učenicima,
* izriče pedagošku mjera ukora i
* obavlja druge poslove određene propisima, ovim statutom i drugim općim aktima Škole.

***RAD NASTAVNIČKOG I RAZREDNOG VIJEĆA***

Članak 99.

(1) Rad nastavničkog odnosno razrednog vijeća odvija se na sjednicama, a za pravovaljano raspravljanje i odlučivanje potrebna je nazočnost natpolovične većine od ukupnog broja članova.

(2) Odluke nastavničkog odnosno razrednog vijeća pravovaljane su ako za njih glasuje većina nazočnih članova nastavničkog odnosno razrednog vijeća.

(3) Način glasovanja, sazivanje i vođenje sjednice nastavničkog vijeća i razrednog vijeća kao i druga pitanja o načinu rada pobliže se uređuju poslovnikom o radu nastavničkog i razrednog vijeća.

***RAZREDNIK***

Članak 100.

(1) Svaki razredni odjel ima razrednika. Razrednik je stručni voditelj razrednog odjela

i razrednog vijeća.

(2) Razrednik u dogovoru s ravnateljem saziva i rukovodi sjednicom razrednog vijeća.

(3) Zapisnik o radu razrednog vijeća potpisuje razrednik, nakon upisa u odgovarajući prostor u dnevniku rada.

(4)Razrednik:

* skrbi o redovitom pohađanju nastave i izvršavanju drugih obveza učenika,
* skrbi o ostvarivanju godišnjeg plana i programa rada i školskog kurikuluma u svom razrednom odjelu,
* prati život i rad učenika izvan Škole,
* skrbi o redovitom popunjavanju razredne dokumentacije,
* predlaže razrednom vijeću utvrđivanje općeg uspjeha učenika,
* poziva na razgovor u Školu roditelja koji ne skrbi o učenikovom redovitom izvršavanju školskih obveza,
* saziva sjednice razrednog vijeća i predsjedava im,
* podnosi izvješće o radu razrednog vijeća nastavničkom vijeću i ravnatelju Škole,
* izvješćuje učenike i njihove roditelje odnosno skrbnike o postignutim rezultatima učenika razrednog odjela u učenju i vladanju,
* predlaže ocjenu učenika iz vladanja,
* priopćuje učeniku opći uspjeh,
* skrbi o redovitom ocjenjivanju učenika iz nastavnih predmeta,
* pomaže učenicima u rješavanju školskih i drugih problema,
* izriče usmenu pohvalu učeniku,
* izriče pedagošku mjeru opomene,
* izvješćuje ravnatelja o izboru predsjednika razrednog odjela za vijeće učenika i predstavnika roditelja u vijeće roditelja i
* obavlja potrebne poslove za razredni odjel te druge poslove određene propisima, ovim statutom i drugim općim aktima Škole.

1. RADNICI ŠKOLE

***VRSTE RADNIKA ŠKOLE***

Članak 101.

1. Radnici Škole su osobe koje su sa Školom sklopile ugovor o radu na neodređeno ili određeno vrijeme s punim ili nepunim radnim vremenom.
2. Radnici Škole su nastavnici, stručni suradnici, drugi stručni, administrativno-tehnički i pomoćni radnici.
3. Odgojno-obrazovni rad u Školi obavljaju nastavnici i stručni suradnici.
4. Nastavnici su:

* nastavnici koji u Školi izvode nastavu i druge oblike neposrednog odgojno-obrazovnog rada s učenicima te obavljaju poslove koji proizlaze iz naravi i opsega odgojno-obrazovnog rada,
* strukovni učitelji koji samostalno izvode vježbe i praktičnu nastavu,

1. Stručni suradnici su pedagog, psiholog, knjižničar, stručnjak edukacijsko-rehabilitacijskog profila, koji obavljaju neposredan odgojno-obrazovni rad s učenicima te stručno-razvojne i koordinacijske poslove.
2. Škola ima tajnika, a djelokrug rada tajnika propisuje ministar.
3. Administrativno-tehničke i pomoćne poslove koji se obavljaju u školi, popis poslova, broj izvršitelja te količinu radnog vremena na tim poslovima propisuje ministar.

***PRAVA I OBVEZE NASTAVNIKA I STRUČNIH SURADNIKA***

Članak 102.

1. Nastavnici, stručni suradnici i ravnatelj imaju pravo i dužnost trajno se stručno osposobljavati i usavršavati, pratiti znanstvena dostignuća i unapređivati pedagošku praksu kroz programe koje je odobrilo Ministarstvo.
2. Osposobljavanje i usavršavanje iz stavka 1. ovoga članka sastavni je dio radnih obveza nastavnika i stručnih suradnika.
3. Način i postupak stručnog osposobljavanja i usavršavanja nastavnika, stručnih suradnika i ravnatelja propisuje ministar.
4. Nastavnici, stručni suradnici i ravnatelj mogu napredovati u struci, odnosno zanimanju i mogu biti nagrađeni za izvanredna postignuća u odgojno-obrazovnoj djelatnosti.
5. Razine, odgovarajuća zvanja, uvjete i način napredovanja i nagrađivanja, propisuje ministar.
6. U svakodnevnom radu i ponašanju nastavnici i stručni suradnici dužni su poštivati Etički kodeks neposrednih nositelja odgojno-obrazovne djelatnosti.

Članak 103.

* 1. Svi radnici Škole čine skup radnika.
  2. Skup radnika obvezno se saziva u postupku izbora i imenovanja ravnatelja Škole u roku od osam (8) dana od sjednice školskog odbora na kojoj su utvrđeni kandidati koji ispunjavaju uvjete natječaja za ravnatelja škole i koji su ponude dostavili u propisanom roku.
  3. Skup radnika iz stavka 2. ovog članka saziva ravnatelj Škole, a sjednici predsjedava član školskog odbora koji je izabran kao predstavnik radnika u školskom odboru, a u slučaju njegove spriječenosti skup radnika bira predsjedavatelja te sjednice.
  4. O pitanjima iz svoje nadležnosti skup radnika odlučuje većinom glasova nazočnih radnika, javnim glasovanjem, osim kada je zakonom odnosno odredbama ovog statuta određeno drukčije.

***ZASNIVANJE I PRESTANAK RADNOG ODNOSA***

Članak 104.

(1) Zasnivanje i prestanak radnog odnosa radnika Škole obavlja se prema zakonu, podzakonskim aktima i općim aktima Škole, sklapanjem i prestankom ugovora o radu.

(2) Ugovore o radu s radnicima sklapa ravnatelj ili radnik Škole kojega ravnatelj za to pisano opunomoći, u skladu sa zakonskim odredbama, Pravilnikom o radu te odredbama ovoga statuta.

(3) Raspored radnih obveza radnika određuje ravnatelj u skladu sa Zakonom, podzakonskim aktima, općim aktima Škole, ugovorom o radu i Godišnjim planom i programom rada Škole.

***PRAVILNIK O RADU***

Članak 105.

Radni odnosi u Školi uređuju se pravilnikom o radu.

1. UČENICI

***STJECANJE STATUSA UČENIKA***

Članak 106.

(1) Status redovitog učenika Škole stječe se upisom u školu, a može se imati samo u jednoj školi.

(2) Iznimno od stavka 1. ovoga članka, učenik koji je upisan u umjetničku školu može

se upisati u još jednu školu.

***PRESTANAK STATUSA UČENIKA U ŠKOLI***

Članak 107.

1. Učeniku Škole prestaje status redovitog učenika:

* na kraju školske godine u kojoj je završio srednje obrazovanje,
* kada se ispiše iz srednje škole,
* kada se ne upiše u slijedeći razred nakon što nije s uspjehom završio razred koji ponavlja.
* ako nakon izvršne pedagoške mjere isključenja iz Škole ne položi razredni ispit.

1. Učeniku koji je završio zadnji razred upisanog obrazovnog programa, ali nije

položio državnu maturu,odnosno nije izradio i obranio završni rad, status redovitog učenika prestaje godinu dana nakon završetka školske godine u kojoj je završio zadnji razred upisanog obrazovnog programa.

***PRODUŽETAK STASTUSA REDOVITOG UČENIKA I DULJE TRAJANJE OBRAZOVANJA***

Članak 108.

1. Učenicima koji imaju status kategoriziranog sportaša sukladno odredbama Zakona o sportu, posebno darovitim učenicima u umjetničkom području, učenicima koji se pripremaju za međunarodna natjecanja, učenicima koji ne završavaju obrazovanje zbog roditeljstva, iznimnih, socijalnih, osobnih ili obiteljskih prilika, te zbog bolesti može se produžiti status redovitog učenika sukladno članku 81. Zakona o odgoju i obrazovanju u osnovnoj i srednjoj školi i članku 35. Zakona o strukovnom obrazovanju.
2. O produžetku statusa redovitog učenika uz priloženu dokumentaciju nadležnih tijela, odlučuje ravnatelj na prijedlog nastavničkog vijeća.
3. Učenici iz stavka 1. ovoga članka imaju pravo dva puta pohađati svaki razred, ukoliko zbog opravdanih razloga nisu ispunili obveze iz obrazovnog kurikuluma.
4. Opravdanost razloga procjenjuje ravnatelj, uz prethodno pribavljeno mišljenje nastavničkog vijeća, temeljem diskrecijske ocjene u svakom pojedinačnom slučaju, te odobrava ponovno pohađanje istog razreda.
5. Uvjete, način i postupak obrazovanja učenika iz stavka 1. ovoga članka utvrđuje nastavničko vijeće na prijedlog ravnatelja.

***PREKID I NASTAVAK OBRAZOVANJA***

Članak 109.

1. Učenik koji je prekinuo obrazovanje, može se upisati u Školu samo ako od kraja školske godine u kojoj je prekinuo obrazovanje do početka školske godine u kojoj nastavlja obrazovanje nije proteklo više od dvije školske godine.
2. O zahtjevu učenika za upis u Školi prema stavku 1. ovoga članka odlučuje nastavničko vijeće.
3. Učeniku, koji je na više od dvije godine iz opravdanih razloga prekinuo obrazovanje, na prijedlog nastavničkog vijeća i uz prethodno pribavljeno mišljenje Agencije za strukovno obrazovanje, sukladno članku 36. Zakona o strukovnom obrazovanju, ravnatelj Škole određuje uvjete za nastavak i stjecanje kvalifikacije, ako je kurikulum izmijenjen u odnosu na kurikulum kvalifikacije koju je pohađao.
4. Opravdanost razloga iz prethodnog stavka, uz prethodno pribavljeno mišljenje nastavničkog vijeća, procjenjuje ravnatelj temeljem diskrecijske ocjene okolnosti u svakom pojedinačnom slučaju.

Članak 110.

1. Učenik koji je stekao nižu razinu srednjeg obrazovanja, kao i učenik koji je završio obrazovni program u trajanju od tri godine, ima pravo, steći višu razinu kvalifikacije nastavljanjem obrazovanja ili polaganjem ispita.
2. Učenik iz stavka 1. ovoga članka može u roku od dvije godine od dana završetka strukovnog programa nastaviti školovanje u statusu redovitog učenika.
3. Ostvarivanje prava iz stavka 1. i 2. ovoga članka uvjetuje se polaganjem razlikovnih, odnosno dopunskih ispita.
4. Uvjete i načine nastavka obrazovanja za višu razinu kvalifikacije propisuje ministar pravilnikom.

***UPIS UČENIKA***

Članak 111.

Škola upisuje učenike u prvi razred na temelju natječaja, u skladu s odlukom o upisu koji za svaku školsku godinu donosi ministar.

***DOBNA GRANICA ZA UPIS***

Članak 112.

1. Pravo upisa u prvi razred Škole imaju, svi kandidati nakon završenog osnovnog obrazovanja, pod jednakim uvjetima u okviru broja utvrđenog odlukom o upisu.
2. U prvi razred upisuju se redoviti učenici u dobi do navršenih 17 godina života.

(3) Iznimno se u prvi razred mogu se upisati i učenici u dobi do navršenih 18 godina života, ako im na temelju pisanog zahtjeva to odobri školski odbor, a uz odobrenje Ministarstva učenik stariji od 18 godina.

***NATJEČAJ I IZBOR KANDIDATA ZA UPIS***

Članak 113.

1. Natječaj za upis u prvi razred Škola objavljuje na svojim mrežnim stranicama i oglasnim pločama, te mrežnim stranicama i oglasnim pločama osnivača, a sadržaj natječaja propisuje se odlukom o upisu.
2. Pripremne i druge radnje u postupku provedbe prijava i upis učenika u prvi razred Škole, u skladu s odlukom o upisu, provodi upisno povjerenstvo koje imenuje ravnatelj Škole.
3. Prijave i upis u prve razrede u Školi provode se putem Nacionalnog informacijskog sustava prijava i upisa u srednje škole (NISpuSŠ), osim u posebnim slučajevima propisanim odlukom o upisu.
4. Elemente i kriterije za izbor kandidata za upis u prvi razred srednje škole za sve vrste srednjih škola propisuje ministar pravilnikom.

***PRIZNAVANJE INOZEMNE OBRAZOVNE ISPRAVE***

***RADI NASTAVKA OBRAZOVANJA U ŠKOLI***

Članak 114.

(1) Učenik koji je završio osnovno ili je pohađao srednje obrazovanje u inozemstvu,

može u Školi nastaviti obrazovanje na temelju rješenja o priznavanju inozemne

obrazovne isprave radi nastavka obrazovanja.

(2) Učenik iz stavka 1. ovoga članka koji želi u Školi nastaviti obrazovanje, dužan je za priznavanje inozemne obrazovne isprave i nastavak obrazovanja podnijeti obrazloženi i dopušteni zahtjev.

1. Pod dopuštenim zahtjevom iz stavka 2. ovoga članka smatra se zahtjev uz kojega je podnositelj dostavio:
2. ispravu kojom dokazuje inozemno obrazovanje u izvorniku,
3. ovjereni prijepis isprave iz točke 1),
4. ispravu o državljanstvu, osim u slučaju apatrida ili osobe bez državljanstva.
5. U postupku priznavanja inozemne obrazovne isprave primjenjuju se odredbe Zakona o općem upravnom postupku.

***DONOŠENJE RJEŠENJA O PRIZNAVANJU EKVIVALENCIJE I UPISA U ŠKOLU***

Članak 115.

(1) O zahtjevu za priznavanje inozemne obrazovne isprave i nastavku obrazovanja u Školi odlučuje nastavničko vijeće rješenjem.

(2) Nastavničko vijeće može pisano ovlastiti nekoga od svojih članova za provođenje ispitnog postupka i izradu prijedloga rješenja ili zatražiti mišljenje Agencije za odgoj i obrazovanje ili Agencije za strukovno obrazovanje i obrazovanje odraslih.

(3) Rješenjem iz stavka 1. ovoga članka nastavničko vijeće može zahtjev odbiti ili utvrditi ekvivalenciju inozemne obrazovne isprave, odobriti nastavak obrazovanja u Školi i upis u odgovarajući razred.

***PRIJELAZ UČENIKA I PROMJENA PROGRAMA***

Članak 116.

1. Učenik može tijekom obrazovanja promijeniti upisani obrazovni program u istoj ili drugoj školi, odnosno prijeći iz jedne škole u drugu koja ostvaruje isti obrazovni program, najkasnije do početka drugog polugodišta.
2. Iznimno od stavka 1. ovoga članka, Škola je dužna upisati učenika i nakon kraja prvog polugodišta ako se učenik preseli iz drugog mjesta, a škola koju je pohađao u tom mjestu ostvaruje isti obrazovni program kao ova Škola.
3. O zahtjevu učenika odnosno roditelja iz stavka 1. i 2. ovoga članka, odlučuje nastavničko vijeće, vodeći računa o tome da odluka ne utječe na kvalitetu odgojno-obrazovnog procesa uz poštovanje propisanih pedagoških standarda.
4. Odlukom iz stavka 3. ovoga članka, nastavničko vijeće promjenu upisanog programa može uvjetovati polaganjem razlikovnih i/ili dopunskih ispita, te utvrditi njihov sadržaj, način i rokove polaganja ispita.
5. Učeniku prvog razreda može se odlukom nastavničkog vijeća omogućiti promjena upisanog programa u istoj ili drugoj školi, odnosno upis u drugu školu koja ostvaruje isti obrazovni program:
6. ako učenik ima jednak ili veći broj bodova potrebnih za upis od zadnjeg učenika upisanoga u taj program u ovoj Školi i u toj školskoj godini, a
7. iznimno od podstavka 1. stavka 5. ovoga članka i s manjim brojem bodova, ako nakon provedenog upisnog postupka Škola nije popunila sva slobodna upisna mjesta predviđena odlukom o upisu i strukturom upisa u programu u koji se učenik upisuje.

***PRIJEPIS OCJENA***

Članak 117.

1. Kada je Škola upisala učenika druge škole prema članku 116. ovoga statuta, obavijestit će drugu školu o obavljenom upisu.
2. Škola iz koje učenik odlazi izdaje prijepis ocjena i ispisuje učenika u roku od sedam dana od dana primitka obavijesti o upisu učenika u ovu Školu iz stavka 1. ovoga članka.
3. Za učenika koji se ispisao iz Škole, Škola u matičnoj knjizi zaključuje posljednji razred koji je završio u Školi.

***SIGURNOST I ZAŠTITA ZDRAVLJA UČENIKA***

Članak 118.

Škola je dužna:

1. stvarati uvjete za zdrav mentalni i fizički razvoj te socijalnu dobrobit učenika,
2. sprječavati neprihvatljive oblike ponašanja,
3. brinuti se o sigurnosti učenika,
4. osigurati uvjete za uspješnost svakog učenika u učenju,
5. brinuti se o zdravstvenom stanju učenika i o tome obavještavati nadležnog liječnika škole – specijalistu školske medicine i roditelje,
6. pratiti socijalne probleme i pojave kod učenika i poduzimati mjere za otklanjanje njihovih uzroka i posljedica, u suradnji s tijelima socijalne skrbi odnosno drugim nadležnim tijelima,
7. voditi evidenciju o neprihvatljivim oblicima ponašanja učenika i
8. pružati savjetodavni rad učenicima.

***ZAŠTITA PRAVA UČENIKA***

Članak 119.

1. Nastavnici i stručni suradnici i ostali radnici u Školi dužni su poduzimati mjere zaštite prava učenika te o svakom kršenju tih prava, posebice o oblicima tjelesnog i duševnog nasilja, spolne zloporabe, zanemarivanja i nehajnog postupanja, zlostavljanja ili izrabljivanja učenika, odmah izvijestiti ravnatelja Škole koji je to dužan javiti tijelu socijalne skrbi, odnosno drugom nadležnom tijelu.
2. Način postupanja nastavnika, stručnih suradnika i ravnatelja u poduzimanju mjera zaštite prava učenika te prijave svakog kršenja tih prava nadležnim tijelima, propisuje ministar.

***PRAVA I OBVEZE UČENIKA***

Članak 120.

1. Učenik ima pravo:
   * na obaviještenost o pitanjima koja se na njega odnose,
   * na savjet i pomoć u rješavanju problema sukladno njegovom interesu,
   * na uvažanje njegova mišljenja,
   * na pomoć drugih učenika Škole,
   * na pritužbu koju može predati nastavnicima, ravnatelju ili školskim tijelima,
   * sudjelovati u radu vijeća učenika te u izradi i provedbi kućnog reda,
   * predlagati poboljšanje odgojno-obrazovnog procesa i odgojno-obrazovnog rada.
2. Učenik je obvezan:

* redovito pohađati obvezni dio programa i druge oblike odgojno-obrazovnog rada koje je izabrao i izvršavati druge školske obveze,
* pridržavati se pravila kućnog reda,
* ispunjavati upute nastavnika, stručnih suradnika i ravnatelja, a koje su u skladu s propisima i općim aktima škole,
* čuvati udžbenike i druga obrazovna i nastavna sredstva,
* pravodobno opravdati izostanke i zakašnjenja.

1. Ravnatelj i nastavnici dužni su omogućiti pravobranitelju za djecu da upoznaje i savjetuje učenike mlađe od 18 godina života o načinu ostvarivanja i zaštite njihovih prava i interesa.

***IZOSTANCI UČENIKA***

Članak 121.

1. Izostanke i zakašnjenja na nastavu i druge oblike odgojno-obrazovnog rada učenici su dužni opravdati (ispričnicom roditelja, skrbnika, liječnika i sl.).
2. Opravdanim izostancima smatra se bolest učenika, smrtni slučaj u obitelji, iznimne potrebe u čuvanju imovine obitelji, problemi u prometu, elementarne nepogode, bolest članova obitelji i sl.
3. Učenik može izostati s nastave prema odobrenju:

* nastavnika s njegovog sata
* razrednika do 3 radna dana
* ravnatelja do 7 radnih dana
* nastavničkog vijeća više od 7 radnih dana.

***IZVJEŠĆIVANJE O IZOSTANCIMA UČENIKA***

Članak 122.

1. Ako učenik ne dolazi redovito na nastavu ili ne izvršava druge školske obveze, razrednik će najkasnije u roku od sedam dana zatražiti od roditelja objašnjenje o razlozima učenikovog neizvršavanja obveza.
2. Pod neredovitim pohađanjem nastave smatra se neopravdani izostanak od tri radna dana neprekidno ili osam dana s prekidima tijekom mjeseca.
3. Roditelji su dužni obavijestiti Školu o razlogu izostanka učenika najkasnije drugi dan nakon izostanka, te su dužni opravdati izostanak učenika, osobno dolaskom u Školu ili pisanim putem (ispričnicom roditelja odnosno liječnika i slično) najkasnije sedam dana od dana izostanka učenika.
4. O učenicima koji ne pohađaju školu ili je ne pohađaju redovito, ravnatelj je dužan izvijestiti pravobranitelja za djecu i Centar za socijalnu skrb.

***PRAĆENJE I OCJENJIVANJE UČENIČKIH POSTIGNUĆA***

Članak 123.

(1) Redovni učenik Škole prati se i ocjenjuje tijekom nastave, a učenici seocjenjuju iz svakog nastavnog predmeta i iz vladanja.

(2) Temeljem praćenja i vrednovanja tijekom nastavne godine zaključnu ocjenu za svaki nastavni predmet utvrđuje javno u razrednom odjelu nastavnik na kraju nastavne godine, a ocjenu iz vladanja razredno vijeće na prijedlog razrednika.

(3) U slučaju izbivanja ili spriječenosti nastavnika određenog nastavnog predmeta, odnosno razrednika za ocjenu iz vladanja, ocjenu utvrđuje razredno vijeće na prijedlog nastavnika ili stručnog suradnika kojeg odredi ravnatelj.

(4) Opći uspjeh učenika na prijedlog razrednika utvrđuje razredno vijeće.

Članak 124.

(1) Učenik srednje škole može najviše dva puta upisati isti razred.

(2) Učenik pravo iz stavka 1. ovoga članka tijekom srednjeg obrazovanja može koristiti najviše dva puta.

(3) Iznimno, sukladno članku 108. stavku 3. ovoga statuta i propisima kojima se uređuje strukovno obrazovanje, učenik može svaki razred upisati dva puta.

***ISPRAVE O USPJEHU***

Članak 125.

Učeniku se na završetku svakog razreda izdaje razredna svjedodžba.

***POLAGANJE ISPITA PRED POVJERENSTVOM***

Članak 126.

1. Učenik ili roditelj učenika koji nije zadovoljan zaključenom ocjenom iz pojedinog nastavnog predmeta, ima pravo u roku od dva (2) dana od dana završetka nastavne godine podnijeti zahtjev nastavničkom vijeću za polaganjem ispita pred povjerenstvom.
2. Ako je zahtjev podnesen izvan roka iz stavak 1. ovoga članka, nastavničko vijeće će zahtjev odbaciti.
3. Polaganje ispita iz stavka 1. ovoga članka provodi se u roku od dva (2) dana od dana podnošenja zahtjeva.
4. Ako je povjerenstvo na ispitu utvrdilo prolaznu ocjenu, ocjena povjerenstva je konačna.
5. U slučaju da je povjerenstvo učeniku utvrdilo ocjenu nedovoljan (1), a učenik ima zaključenu ocjenu nedovoljan (1) iz najviše dvaju nastavnih predmeta, upućuje ga se na dopunski rad iz članka 136. stavka 1. ovoga Statuta.

***PREISPITIVANJE OCJENE IZ VLADANJA***

Članak 127.

1. Učenik ili roditelj učenika koji nije zadovoljan ocjenom iz vladanja može u roku od dva (2) dana od dana završetka nastavne godine podnijeti pisani zahtjev nastavničkom vijeću radi preispitivanja ocjene.
2. Odluka nastavničkog vijeća o ocjeni iz vladanja je konačna.

***SASTAV POVJERENSTVA***

Članak 128.

1. Povjerenstvo imenuje nastavničko vijeće na prijedlog ravnatelja*.*
2. Povjerenstvo iz članka 126. stavka 1. ovoga statuta ima tri člana:

* predsjednika (razrednik ili osoba koja ga zamjenjuje)
* ispitivača (nastavnik predmeta iz kojega se polaže ispit)
* člana povjerenstva (u pravilu nastavnika istog ili srodnog predmeta s predmetom iz kojeg se polaže ispit).

(3) U slučaju da u Školi ne postoji drugi nastavnik istog ili srodnog predmeta ili da je jedini nastavnik istog ili srodnog predmeta ili razrednik opravdano odsutan s posla na dan održavanja ispita, odnosno ako su toga dana naznačene osobe angažirane na drugim, ranije planiranim, pedagoškim poslovima, članovi povjerenstva za ispit mogu biti i drugi članovi razrednog vijeća.

(4) Nastavničko vijeće, u opravdanim slučajevima, za člana povjerenstva može imenovati nastavnika iz druge škole.

(5) Na zahtjev učenika ili roditelja učenika, nastavničko vijeće može donijeti odluku o izuzeću ispitivača (nastavnika predmeta iz kojeg se polaže ispit) iz sastava povjerenstva, ako ocijeni da je zahtjev o izuzeću opravdan.

***STRUKTURA ISPITA***

Članak 129.

1. Ispit se sastoji od pisanog i usmenog dijela, u ovisnosti od nastavnog predmeta.
2. Iz kojih će se predmeta polagati pisani i usmeni ispit, a iz kojih samo usmeni ispit, određuje nastavničko vijeće zavisno o nastavnom planu i programu.
3. Ako se ispit polaže pisano i usmeno, najprije se polaže pisani dio ispita.
4. Tijekom pisanog ispita mora biti nazočan jedan član ispitnog povjerenstva.
5. Ako je pisani dio ocijenjen ocjenom nedovoljan, učenik ima pravo polagati usmeni dio ispita.

***TRAJANJE ISPITA I ISPITNA PITANJA***

Članak 130.

1. Pisani dio ispita traje najdulje 45 minuta.
2. Usmeni dio ispita traje najdulje 30 minuta.
3. Pitanja na pisanom dijelu ispita utvrđuje povjerenstvo.
4. Pitanja na usmenom dijelu ispita mogu pored ispitivača postavljati i drugi članovi povjerenstva.

***UTVRĐIVANJE OCJENE***

Članak 131.

1. Na kraju ispita povjerenstvo utvrđuje ocjenu.
2. Članovi povjerenstva donose ocjenu većinom glasova.
3. Donesenu ocjenu predsjednik povjerenstva dužan je učeniku neposredno priopćiti.

Članak 132.

(1) Ocjena povjerenstva, donesena sukladno članku 131. ovoga Statuta, ne može biti

niža od zaključne ocjene protiv koje je podnesen zahtjev za polaganje ispita.

1. U slučaju da je povjerenstvo učeniku, koji je podnio zahtjev iz članka 126. stavak 1., utvrdilo ocjenu nedovoljan (1), a učenik ima zaključenu ocjenu nedovoljan (1) iz najviše dvaju nastavnih predmeta, upućuje ga se na dopunski rad iz članka 136. ovoga statuta.

***KONAČNOST OCJENE***

Članak 133.

1. Ocjena povjerenstva je konačna.
2. Ocjena povjerenstva ne može biti niža od zaključne ocjene protiv koje je podnesen zahtjev za preispitivanje.
3. Protiv ocjene povjerenstva učenik ne može izjaviti žalbu, odnosno zahtijevati polaganje ispita pred novim povjerenstvom.

***ZAPISNIK O ISPITU***

Članak 134.

1. O tijeku i polaganju ispita vodi se zapisnik.
2. Zapisnik se vodi za svakoga učenika koji je pristupio ispitu.
3. Zapisnik u pravilu vodi predsjednik ili član ispitnog povjerenstva kojeg odredi predsjednik, a potpisuju ga svi članovi povjerenstva odmah nakon suglasnosti o zaključenoj ocjeni.
4. Ako se član povjerenstva ne slaže s pojedinom ocjenom, u zapisniku će potpisati svoje izdvojeno mišljenje.

***SADRŽAJ ZAPISNIKA***

Članak 135.

* 1. U zapisnik se upisuje dan i vrijeme održavanja ispita, osobni podatci o učeniku, pitanja na pisanom i usmenom dijelu ispita, ocjene iz pisanog i usmenog dijela ispita i ocjena za svaki usmeni odgovor na svako pitanje i zaključna ocjena.
  2. Zapisniku se prilažu i pisani radovi učenika.
  3. Zapisnici o ispitima i pisani radovi učenika pohranjuju se u pismohrani Škole.

***DOPUNSKI RAD I POPRAVNI ISPIT***

Članak 136.

(1) Za učenika koji na kraju nastavne godine ima ocjenu nedovoljan (1) iz najviše dva nastavna predmeta, Škola je dužna organizirati pomoć u učenju i nadoknađivanju znanja kroz dopunski rad koji je učenik dužan pohađati.

(2) Trajanje dopunskog rada iz stavka 1. ovoga članka utvrđuje nastavničko vijeće po nastavnim predmetima i ne može biti kraće od 10 i dulje od 25 sati po nastavnom predmetu.

(3) U slučaju da učenik tijekom dopunskog rada iz stavka 1. ovoga članka ostvari očekivane ishode, nastavnik mu zaključuje prolaznu ocjenu.

(4) Na zadnjem satu dopunskog rada nastavnik je dužan upoznati učenika s ocjenom ili potrebom upućivanja na popravni ispit.

1. Ako se učeniku Škole nakon dopunskog rada ne zaključi prolazna ocjena, učenik

se upućuje na popravni ispit.

Članak 137.

(1) Učeniku se utvrđuje opći uspjeh nedovoljan (1) ako mu je na kraju nastavne godine zaključena ocjena nedovoljan iz najmanje tri (3) nastavna predmeta, odnosno ako nije položio popravni ispiti u propisanim rokovima.

(2) Učenik kojemu je opći uspjeh utvrđen ocjenom nedovoljan (1) ponavlja razred.

***ROKOVI POLAGANJA POPRAVNOG ISPITA***

Članak 138.

(1) Popravni ispiti održavaju se krajem školske godine, a najkasnije do 25. kolovoza

tekuće godine.

(2) Termine održavanja popravnih ispita određuje nastavničko vijeće te ih objavljuje

na mrežnim stranicama i oglasnoj ploči Škole.

(3) Učenik upućen na polaganje popravnog ispita, odnosno njegov roditelj, osobno prijavljuje polaganje popravnog ispita.

***POLAGANJE POPRAVNOG ISPITA***

Članak 139.

1. Popravni ispit polaže se pred povjerenstvom koje imenuje ravnatelj, sukladno članku 128. ovog statuta, a ocjena povjerenstva je konačna.
2. Na polaganje popravnih ispita primjenjuju se članci od 129. do 135. ovoga statuta.

***PREDMETNI I RAZREDNI ISPIT***

Članak 140.

1. Učenika koji zbog opravdanih razloga nije mogao pohađati nastavu i biti ocijenjen iz jednog ili više predmeta, polaže predmetni ili razredni ispit.
2. Pod opravdanim razlozima iz stavka 1. ovoga članka smatraju se:

* bolest u dužem trajanju
* izvršavanje obveza prema aktima ovlaštenih državnih tijela i
* drugi opravdani razlog koji kao takav ocijeni razredno vijeće.

1. Razredni ispit ima pravo polagati i učenik kojemu je izrečena pedagoška mjera

isključenja iz škole.

***ROKOVI POLAGANJA PREDMETNIH I RAZREDNOG ISPITA***

Članak 141.

1. Predmetni i razredni ispit organiziraju se na kraju nastave ili kasnije ako je to prijeko potrebno, odnosno ako to uvjetuju razlozi spriječenosti.
2. Učenik koji je nakon polaganja predmetnog ili razrednog ispita negativno ocijenjen iz najviše dva predmeta može pristupiti popravnom ispitu.
3. Rokove polaganja ispita utvrđuje razredno vijeće.
4. Predmetni i razredni ispit učenik može polagati do početka iduće školske godine.

***ZAHTJEV ZA POLAGANJE I POLAGANJE PREDMETNIH I RAZREDNOG ISPITA***

Članak 142.

(1) Učenik ili roditelj učenika iz članka 140. stavak 1. ovoga statuta koji želi pristupiti polaganju predmetnog ili razrednog ispita, podnosi razrednom vijeću zahtjev za polaganje ispita najkasnije u roku tri dana od dana završetka nastavne godine.

(2) Kod rješavanja zahtjeva iz stavka 1. ovoga članka, razredno vijeće ocjenjuje opravdanost zahtjeva, a ako je zahtjev opravdan, odlučuje o načinu i rokovima polaganja ispita.

(3) Predmetni i razredni ispit polaže se pred povjerenstvom kojeg imenuje ravnatelj sukladno s člankom 128. ovoga Statuta.

(4) Predmetni ispit se može polagati najviše dva puta.

(5) Učenik ne može polagati više od tri (3) predmeta u jednom danu.

(6) Učenik polaže razredni ispit ukoliko je neocijenjen iz više od polovine nastavnih predmeta.

***DODATNI ROKOVI***

Članak 143.

1. Učeniku koji na razrednom ispitu položi 1/2 potrebnih ispita, ravnatelj može na njegov zahtjev odobriti dodatni rok za polaganje preostalih ispita.
2. Učeniku koji pravodobno, zbog bolesti ili drugoga opravdanog razloga, ne pristupi u propisanim rokovima popravnom, predmetnom ili razrednom ispitu, ravnatelj treba, na njegov zahtjev, omogućiti novo polaganje ispita nakon prestanka razloga zbog kojeg nije pristupio ispitu.
3. Novi rok iz stavka 1. ovoga članka ne smije biti suprotan članku 141. stavku 4. ovoga statuta.

***RAZLIKOVNI I DOPUNSKI ISPITI***

Članak 144.

(1) Redoviti učenik može tijekom obrazovanja promijeni upisani obrazovni program sukladno članku 116. ovoga statuta i odredbama Zakona o odgoju i obrazovanju u osnovnoj i srednjoj školi, o čemu odlučuje nastavničko vijeće na zahtjev učenika, ili roditelja, a promjenu programa može uvjetovati polaganjem razlikovnih i/ili dopunskih ispita.

(2) Kada nastavničko vijeće utvrđuje razlikovne i/ili dopunske ispita, utvrđuje njihov sadržaj te načine i rokove polaganja.

Članak 145.

Nastavničko vijeće obvezno uvjetuje polaganje razlikovnih odnosno dopunskih ispita, u slučajevima predviđenim Zakonom o odgoju i obrazovanju u osnovnoj i srednjoj školi i zakonima kojima se uređuje djelatnost pojedinih vrsta srednjih škola te provedbenim propisima temeljenim na tim zakonima.

Članak 146.

(1) Učenici koji polažu razlikovne i dopunske ispite obvezni su sve ispite položiti do kraja prvog polugodišta tekuće školske godine. Rok polaganja razlikovnih i dopunskih ispita može se produžiti u opravdanim slučajevima, na pisani zahtjev učenika uz odluku nastavničkog vijeća.

(2) Učenik ne može polagati više od tri ispita u jednom danu.

(3) Razlikovni i/ili dopunski ispiti iz članka 144. i 145. ovoga statuta polažu se pred povjerenstvom kojeg imenuje ravnatelj sukladno s člankom 128. ovoga statuta.

(4) Tijekom trajanja razlikovnih i dopunskih ispita učenik je uvjetno upisan.

(5) Učenik koji ne položi razlikovne i/ili dopunske ispite u propisanom roku gubi status uvjetno upisanog učenika.

(6) Na polaganje razlikovnih i/ili dopunskih ispita odgovarajuće se primjenjuju članci od 129. do 135. ovoga statuta.

***oslobađanje od pohađanja nastave***

Članak 147.

(1) Učenik koji zbog zdravstvenog stanja ne može sudjelovati u određenoj školskoj aktivnosti ili bi to sudjelovanje štetilo njegovu zdravlju, može se privremeno ili trajno osloboditi od pohađanja nastavnog predmeta ili sudjelovanja u određenim nastavnim sadržajima, ako ti nastavni sadržaji nisu iz osnovnih predmeta struke.

(2) Odluku iz stavka 1. ovog članka donosi nastavničko vijeće na prijedlog liječnika primarne zdravstvene zaštite.

(3) Učeniku koji je tijekom cijele nastavne godine oslobođen pohađanja nastave određenog nastavnog predmeta, završna ocjena za taj predmet ne upisuje se u javnu ispravu već se upisuje da je oslobođen.

***ZAVRŠETAK SREDNJOŠKOLSKOG OBRAZOVANJA***

Članak 148.

(1) Srednje obrazovanje učenika programa opće gimnazije završava položenim ispitom državne mature koje provodi Nacionalni centar za vanjsko vrednovanje obrazovanja u suradnji sa Školom.

(2) Srednje obrazovanje učenika strukovne kvalifikacije konobar i kuhar završava izradbom i obranom završnog rada u organizaciji i provedbi Škole.

(3) Pripremne i druge radnje vezane uz organizaciju i provedbu državne mature u školi provodi školsko ispitno povjerenstvo koje čine ravnatelj škole te šest članova iz reda nastavnika od kojih je jedan član ispitni koordinator.

(4) Za pravilnost provedbe ispita državne mature u Školi odgovoran je ravnatelj.

(5) Sadržaj, uvjete, način i postupak polaganja ispita državne mature te izradbe i obrane završnog rada propisuje ministar.

Članak 149.

(1) Učenik kojemu je nakon završetka zadnjeg razreda prestao status učenika u Školi, a koji nije završio srednjoškolsko obrazovanje sukladno članku 148. stavku 2. ovoga statuta, može podnijeti Prosudbenom odboru pisani zahtjev odnosno prijavu za završavanje srednjoškolskog obrazovanja.

(2) Prosudbeni odbor treba udovoljiti zahtjevu bivšeg učenika Škole samo ako Škola ima odobrenje za izvođenje obrazovnog programa u kojem učenik želi završiti srednjoškolsko obrazovanje.

(3) U odluci o rješavanju zahtjeva iz stavka 2. ovoga članka Prosudbeni odbor utvrđuje da cijenu troškova za organiziranje završetka obrazovanja određuje nadležna Agencija.

1. MJERE POTICANJA I PEDAGOŠKE MJERE

***MJERE POTICANJA***

Članak 150.

Učenici koji se ističu u ostvarivanju obrazovnog rada, vladanju te aktivnostima u Školi i izvan nje mogu biti pohvaljeni i nagrađeni.

***POHVALE***

Članak 151.

Pohvale su:

* pohvalnice (pisane pohvale), povelje, priznanja, plakete, diplome i sl.,
* usmene pohvale izrečene na sjednici stručnih tijela Škole, na prigodnim i drugim svečanostima, proslavama itd. i
* priznanja u obliku medalja, prigodnih značaka, pokala i sl.

#### NAGRADE

Članak 152.

1. Nagrade su:
   * knjige, skulpture, umjetničke slike, albumi, fotografije i sl.,
   * športski rekviziti, alati za rad, pribor za umjetničko stvaranje, glazbeni instrumenti i sl. i
   * novčane nagrade.
2. Sredstva za nagrade utvrđuju se financijskim planom Škole.

#### PREDLAGANJE I DODJELJIVANJE POHVALA I NAGRADA

Članak 153.

(1) Pohvale i nagrade mogu predlagati učenici, nastavnici, stručni suradnici, tijela Škole te fizičke i pravne osobe izvan Škole.

(2) Pohvale i nagrade iz mogu se dodjeljivati pojedinačno, obrazovnim skupinama,

razrednim odjelima i sl.

1. Usmenu pohvalu izriče razrednik, pisanu pohvalu daje razredno vijeće a nagradu

dodjeljuje nastavničko vijeće.

***ISPRAVE I EVIDENCIJA***

Članak 154.

1. O dodijeljenoj nagradi učeniku se izdaje i pisana isprava.
2. O pohvalama i nagradama u Školi se vodi evidencija.
3. Pisanu pohvalu potpisuje predsjednik tijela koje je pisanu pohvalu donijelo i ravnatelj, a pisanu ispravu ravnatelj.

#### PEDAGOŠKE MJERE

Članak 155.

1. Zbog povrjede dužnosti i neispunjavanja obveza te nasilničkog ponašanja učenicima se mogu izreći pedagoške mjere:
   * opomena
   * ukor
   * opomena pred isključenje i
   * isključenje iz Škole.
2. Učenik koji je isključen ima pravo polagati razredni ispit.
3. Pedagošku mjeru opomene izriče razrednik, ukora razredno vijeće, a opomenu pred isključenje nastavničko vijeće.
4. Pedagoške mjere opomene i ukora iz stavka 1. ovog članka izriču se za tekuću školsku godinu, a izrečena mjera opomene pred isključenje vrijedi do kraja srednjeg obrazovanja.
5. Ravnatelj rješenjem odlučuje o pedagoškoj mjeri isključenja iz Škole na temelju obavijesti nastavničkog vijeća, a rješenjem može i privremeno udaljiti učenika iz odgojno-obrazovnoga procesa, sukladno članku 84. stavak 9. Zakona o odgoju i obrazovanju u osnovnoj i srednjoj školi.
6. Pedagoške mjere opomene, ukora i opomene pred isključenje izriču se kao mjere upozorenja i na njihovo izricanje učenik ili roditelj može uputiti prigovor ravnatelju škole, dok se protiv rješenja iz stavka 5. ovog članka može podnijeti žalba o kojoj odlučuje Ministarstvo.
7. Kriterij za izricanje pedagoških mjera propisuje ministar pravilnikom.
8. Škola je dužna provoditi pedagoške mjere uvažavajući učenikovo psihofizičko stanje i njegovu dob te utvrditi sve okolnosti koje utječu na njegov razvoj.
9. TIJELA RAZREDNOG ODJELA I VIJEĆE UČENIKA

***TIJELA RAZREDNOG ODJELA***

Članak 156.

1. Učenici razrednog odjela na početku nastavne godine, na satu razrednika, iz svojih redova biraju predsjednika, zamjenika predsjednika i blagajnika razrednog odjela za tekuću školsku godinu.
2. Za predsjednika, zamjenika predsjednika i blagajnika razrednog odjela izabrani su učenici koji su dobili najveći broj glasova nazočnih učenika javnim glasovanjem.
3. Postupkom izbora predsjednika, zamjenika predsjednika i blagajnika razrednog odjela rukovodi razrednik, koji je dužan u roku od tri dana od dana izbora predsjednika izvijestiti ravnatelja.

Članak 157.

(1) Predsjednik razrednog odjela saziva i vodu sjednicu razrednog odjela u dogovoru s razrednikom, predstavlja razredni odjel, štiti i promiče interese učenika razrednog odjela u Školi.

(2) Zamjenik predsjednika razrednog odjela zamjenjuje predsjednika u slučaju njegove spriječenosti ili izočnosti.

(3) Blagajnik razrednog odjela prikuplja i čuva novac koji mu učenici daju za ostvarivanje aktivnosti razrednog odjela.

1. Blagajnik je dužan prikupljeni novac odgovorno čuvati i predati ga zajedno s

evidencijom razredniku ili računovodstvu Škole. Radnik koji zaprimi novac, dužan je učeniku izdati potvrdu o primitku novca.

***VIJEĆE UČENIKA***

Članak 158.

1. Svi predsjednici razrednih odjela čine vijeće učenika Škole.
2. Konstituirajuću sjednicu vijeća učenika saziva ravnatelj, koji rukovodi radom konstituirajuće sjednice do izbora predsjednika vijeća učenika.
3. Članovi vijeća učenika Škole između sebe biraju predsjednika i zamjenika predsjednika vijeća učenika Škole.
4. Za predsjednika vijeća učenika i zamjenika predsjednika izabran je učenik koji je dobio najveći broj glasova nazočnih članova.
5. Glasovanje je javno, dizanjem ruku.
6. O izboru predsjednika i zamjenika predsjednika vijeća učenika Škole vodi se zapisnik.

***OVLASTI VIJEĆA UČENIKA***

Članak 159.

Vijeće učenika:

* priprema i daje prijedloge tijelima Škole o pitanjima važnim za učenike, njihov rad i rezultate u obrazovanju
* izvješćuje pravobranitelja za djecu o problemima učenika
* predlaže osnivanje učeničkih klubova i udruga
* predlaže mjere poboljšanja uvjeta rada u Školi
* raspravlja kod donošenja Kućnog reda i Etičkog kodeksa neposrednih nositelja odgojno-obrazovne djelatnosti,
* pomaže učenicima u izvršenju školskih i izvanškolskih obveza
* predlaže kandidate za gradski i županijski savjet mladih
* skrbi o socijalnoj i zdravstvenoj zaštiti učenika
* obavlja druge poslove određene ovim statutom i drugim općim aktima.

Članak 160.

(1) Organizaciju i način rada vijeća učenika provodi predsjednik.

(2) Sjednice su pravovaljane ako im je nazočna većina članova.

(3) O radu vijeća vodi se zapisnik što ga potpisuje zapisničar i predsjednik vijeća.

(4) Za obavljanje poslova i rad vijeća učenika vijeću na raspolaganju stoje sve stručne službe Škole.

***NAZOČNOST NA SJEDNICAMA ŠKOLSKIH TIJELA***

Članak 161.

1. Školski odbor, razredno i nastavničko vijeće dužni su pozvati predstavnika vijeća učenika na sjednicu na kojoj raspravljaju o pravima i obvezama učenika.
2. U radu sjednice školskih tijela iz stavka 1. ovoga članka predsjednik vijeća učenika sudjeluje bez prava odlučivanja.
3. RODITELJI I SKRBNICI

***SURADNJA S RODITELJIMA***

Članak 162.

(1) Radi što uspješnijeg ostvarivanja odgojno-obrazovne djelatnosti Škola surađuje s roditeljima putem roditeljskih sastanaka i individualnih razgovora, izvješćivanjem roditelja o učenikovim postignućima te na drugi primjeren način.

(2) Na završetku svakog razreda učenicima se izdaje razredna svjedodžba o postignutom uspjehu.

***RODITELJSKI SASTANCI***

Članak 163.

1. Škola saziva opće, razredne i roditeljske sastanke razrednog odjela.
2. Opći i razredni roditeljski sastanci sazivaju se prema potrebi.
3. Roditeljski sastanci razrednog odjela sazivaju se prema potrebi, a najmanje tri puta tijekom nastavne godine.

***ODGOVORNOST RODITELJA***

Članak 164.

(1) Roditelj učenika ima pravo i obvezu sudjelovati u njegovom obrazovanju i biti redovito obaviješten o njegovim postignućima.

(2) Roditelji su dužni brinuti se za učenikovo redovito pohađanje nastave i izvršavanje

učeničkih obveza, te su dužni obavijestiti Školu o razlozima izostanka učenika na

način predviđen člankom 122. ovog Statuta.

(3) Ako roditelj zanemaruje svoje obveze iz stavka 1. ovoga članka, Škola mu je dužna uputiti pisani poziv za razgovor s razrednikom i/ili stručnim suradnikom.

1. Ako roditelj učestalo zanemaruje obveze iz stavka 1. ovog članka, ravnatelj je

dužan o tome obavijestiti Ured državne uprave i nadležnu ustanovu socijalne skrbi koji su dužni izvijestiti Školu o poduzetim mjerama.

***NADOKNADA ŠTETE***

Članak 165.

Roditelji su obvezni Školi nadoknaditi štetu koju učenik učini za vrijeme boravka u Školi, na izletu ili ekskurziji u skladu s općim propisima obveznog prava.

***OBVEZE RODITELJA***

Članak 166.

1. Roditelji su dužni ispunjavati svoje obveze prema Školi koje se odnose na ostvarivanje nastavnog plana i programa. Ostale obveze roditelji mogu preuzimati u dogovoru sa Školom.
2. U skladu s aktima školskog odbora i ravnatelja i svojim interesima roditelji sudjeluju u osiguranju sredstava koja se odnose na troškove:

* osiguranja učenika,
* popravka knjiga oštećenih za vrijeme posudbe,
* školskih izleta i ekskurzija,
* kino predstava,
* kazališnih predstava,
* priredaba i natjecanja,
* rada učeničkih klubova i društava.

1. VIJEĆE RODITELJA

Članak 167.

(1) U Školi se utemeljuje vijeće roditelja radi ostvarivanja interesa učenika i

povezivanja Škole sa društvenom sredinom.

(2) Vijeće roditelja čine predstavnici roditelja učenika svakog razrednog odjela Škole.

(3) Vijeće roditelja se bira se za tekuću školsku godinu.

(4) U vijeću roditelja ima onoliko članova koliko u Školi ima razrednih odjela.

(5) U vijeću roditelja mogu biti samo roditelji čija su djeca učenici Škole.

***IZBOR ČLANOVA***

Članak 168.

1. Roditelji učenika na roditeljskom sastanku razrednih odjela iz svojih redova na početku školske godine biraju za tekuću školsku godinu jednog predstavnika u vijeće roditelja Škole.
2. Za predstavnika roditelja učenika razrednog odjela u vijeće roditelja izabran je roditelj koji je dobio najveći broj glasova nazočnih roditelja.
3. Glasovanje je javno, dizanjem ruku.
4. Postupkom izbora predstavnika razrednog odjela u vijeće roditelja rukovodi razrednik.

***ZAPISNIK O IZBORIMA***

Članak 169.

Zapisnik o izboru predstavnika razrednog odjela u vijeće roditelja s imenom izabranog

roditelja razrednici su dužni u roku do tri dana od dana izbora dostaviti ravnatelju.

***KONSTITUIRAJUĆA SJEDNICA***

Članak 170.

1. Ravnatelj saziva konstituirajuću sjednicu vijeća roditelja i njome rukovodi do izbora predsjednika i zamjenika predsjednika vijeća roditelja.

(2) Na konstituirajućoj sjednici potvrđuje se mandat izabranih članova vijeća roditelja i bira predsjednik i zamjenik predsjednika vijeća roditelja.

1. Za predsjednika i zamjenika predsjednika izabran je roditelj koji je dobio najveći broj glasova nazočnih članova.
2. Glasovanje je javno, dizanjem ruku.

***OVLASTI VIJEĆA RODITELJA***

Članak 171.

(1) Vijeće roditelja:

1. daje mišljenje o prijedlogu Godišnjeg plana i programa rada i školskog kurikuluma,
2. raspravlja o Etičkom kodeksu neposrednih nositelja odgojno-obrazovne djelatnosti i Kućnom redu,
3. donosi tajnim glasovanjem stajalište u postupku izbora i imenovanja ravnatelja, o čemu pisani zaključak dostavlja predsjedniku školskog odbora,
4. iz svojih redova imenuje jednog člana za školski odbor u skladu s člankom 43. ovoga Statuta,
5. raspravlja o izvješćima ravnatelja o realizaciji Godišnjeg plana i programa rada Škole i školskog kurikuluma,
6. razmatra pritužbe roditelja u svezi s odgojno-obrazovnim radom i
7. predlaže mjere za unaprjeđenje odgojno-obrazovnog rada, uspjeha učenika u radu, izvanškolskim i izvannastavnim aktivnostima.

(2) Vijeće roditelja raspravlja i o drugim pitanjima važnima za život i rad Škole te daje

mišljenje i prijedloge u vezi s:

1. radnim vremenom Škole, početkom i završetkom nastave te drugim oblicima odgojno-obrazovnog rada,
2. organiziranjem izleta, ekskurzija, športskih natjecanja i kulturnih manifestacija,
3. vladanjem i ponašanjem učenika u Školi i izvan nje,
4. osnivanjem i djelatnosti učeničkih klubova i društava te sudjelovanjem učenika u njihovu radu,
5. uvjetima rada i poboljšanjem uvjeta rada u Školi,
6. socijalno-ekonomskim položajem učenika i pružanjem odgovarajuće pomoći, te
7. obavlja i druge poslove prema odredbama ovoga Statuta i drugih općih akata Škole.

***ORGANIZACIJA I NAČIN RADA***

Članak 172.

(1) Ravnatelj škole dužan je u najkraćem mogućem roku izvijestiti vijeće roditelja o svim pitanjima od općeg značaja za Školu.

(2) Ravnatelj Škole, školski odbor i osnivač dužni su u okviru svoje nadležnosti razmotriti prijedloge vijeća roditelja i pisano ga o tome izvijestiti.

Članak 173.

(1) Sjednice vijeća roditelja održavaju se prema potrebi, a sjednicu saziva predsjednik vijeća roditelja odnosno njegov zamjenik ako je predsjednik privremeno spriječen.

(2) Prijedlog za sazivanje sjednice može dati svaki član vijeća roditelja, a predsjednik je obvezan sazvati sjednicu ako to zatraži 1/3 članova vijeća ili ravnatelj škole.

(3) Škola skrbi da se poziv za sjednicu sa prijedlogom dnevnog reda pravovremenu dostavi vijeću roditelja.

(4) Na sjednici vijeća roditelja po pozivu predsjednika vijeća sudjeluje ravnatelj Škole, ali i druge osobe.

Članak 174.

(1) Rad vijeća odvija se na sjednicama s natpolovičnom većinom svih članova.

(2) Odluke vijeća roditelja pravovaljane su ako za njih glasuje većina nazočnih članova vijeća roditelja.

(3) Vijeće roditelja odlučuje javnim glasovanjem osim kada je prethodnom odlukom vijeća, zakonom ili ovim statutom određeno da se glasuje tajno.

Članak 175.

(1) Radu vijeća i tijeku sjednice vijeća roditelja vodi se zapisnik.

(2) Zapisnik vodi član vijeća roditelja kojeg odredi predsjednik, a potpisuju ga zapisničar i predsjednik.

(3) Zapisnik se vodi u pisanom obliku, a može se i tonski snimati.

(4) Za obavljanje poslova i rad vijeća roditelja vijeću na raspolaganju stoje sve stručne službe Škole.

(5) Nakon sjednice zapisnik sa sjednice pohranjuje se u pismohrani Škole.

(6) Prema potrebi o zaključcima donesenim na sjednici vijeća roditelja mogu se izvijestiti ravnatelj škole, osnivač te nastavnici i stručni suradnici putem oglasne ploče Škole.

Članak 176.

(1) Predstavnici razrednih odjela u vijeću roditelja imaju obvezu informiranja roditelja svog razrednog odjela o bitnim zaključcima donesenim na sjednici vijeća.

(2) Vijeće roditelja putem oglasne ploče škole informiraju ostale radnike škole o bitnim zaključcima koji su doneseni na sjednici vijeća.

Članak 177.

Član vijeća roditelja može biti razriješen prije isteka mandata:

1. ako sam zatraži razrješenje,
2. ako njegovom djetetu prestane status redovnog učenika škole i
3. odlukom roditelja razrednog odjela.

X. JAVNOST RADA I POSLOVNA TAJNA

***OBILJEŽJE JAVNOSTI RADA***

Članak 178.

1. Rad Škole i njezinih tijela je javan. Javnost rada ostvaruje se osobito:

* redovitim izvješćivanjem radnika, učenika i roditelja, te građana i pravnih osoba o uvjetima i načinu pružanja usluga,
* podnošenjem izvješća ovlaštenim upravnim tijelima i osnivaču o rezultatima odgojno-obrazovnog rada,
* podnošenjem financijskih izvješća i plana nabave,
* priopćenjima o održavanju sjednica tijela upravljanja i stručnih tijela
* objavljivanjem općih i pojedinačnih akata i uvjeta poslovanja.

1. Za javnost rada odgovoran je ravnatelj.
2. Obavijesti i podatke o obavljanju djelatnosti ili uvid u dokumentaciju Škole sredstvima javnog priopćavanja i drugim pravnim osobama može dati samo ravnatelj ili radnik Škole kojeg ravnatelj ovlasti.
3. Javnosti rada Škole provodi se u skladu s odredbama Zakona o pravu na pristup informacijama i Zakona o zaštiti osobnih podataka.

***STRUKTURA POSLOVNE TAJNE***

Članak 179.

Poslovnom tajnom smatraju se osobito:

* podatci sadržani u molbama, zahtjevima i prijedlozima građana i pravnih osoba upućenih Školi,
* osobni podatci o učenicima i radnicima Škole,
* podatci sadržani u prilozima uz molbe, žalbe, zahtjeve i prijedloge,
* podatci o poslovnim rezultatima,
* podatci o učenicima i njihovim roditeljima socijalno-moralne naravi,
* podatci utvrđeni u postupku zaštite dostojanstva radnika,
* podatci koje nadležno tijelo kao povjerljivo priopći Školi i
* podatci koji su kao poslovna tajna određeni zakonom i drugim propisima ili koje kao takve odredi ravnatelj.

***ČUVANJE POSLOVNE TAJNE***

Članak 180.

1. Podatke i isprave koje se smatraju poslovnom tajnom, dužni su čuvati svi radnici, bez obzira na koji su način saznali za te podatke ili isprave.
2. Obveza čuvanja poslovne tajne obvezuje radnike i nakon prestanka rada u Školi.
3. Obveza čuvanja poslovne tajne ne odnosi se na davanje podataka u sudskom i upravnom postupku.
4. O čuvanju poslovne tajne neposredno skrbi ravnatelj.
5. Povreda čuvanja poslovne tajne predstavlja težu povredu radne obveze.

XI. ZAŠTITA OSOBNIH PODATAKA

***PRIKUPLJANJE I OBRADA OSOBNIH PODATAKA***

Članak 181.

(1) Osobni podatci fizičkih osoba mogu se u Školi prikupljati u svrhu s kojom je ispitanik upoznat, koja je izrijekom propisana i u skladu sa zakonom, a mogu se dalje obrađivati samo u svrhu za koju su prikupljeni, odnosno u svrhu koja je podudarna sa svrhom prikupljanja.

(2) U Školi se mogu obrađivati osobni podatci samo uz uvjete određene zakonom i drugim propisima.

(3) Osobni podatci moraju se obrađivati zakonito i pošteno.

***SLUČAJEVI PRIKUPLJANJA I OBRADE OSOBNIH PODATAKA***

Članak 182.

(1) Osobni podatci smiju se u Školi prikupljati i dalje obrađivati:

1. u slučajevima određenim zakonom,
2. uz privolu ispitanika u svrhu za koju je ispitanik dao privolu,
3. u svrhu izvršavanja zakonskih obveza Škole,
4. u svrhu sklapanja i izvršenja ugovora u kojem je ispitanik stranka,
5. u svrhu zaštite života ili tjelesnog integriteta ispitanika ili druge osobe u slučaju kada ispitanik fizički ili pravno nije u mogućnosti dati svoj pristanak,
6. ako je obrada podataka nužna radi ispunjenja zadataka koji se izvršavaju u javnom interesu ili u izvršavanju javnih ovlasti Škole ili treće strane kojoj se podatci dostavljaju,
7. ako je obrada podataka prijeko potrebna u svrhu zakonitog interesa Škole ili treće strane kojoj se podatci otkrivaju, osim ako prevladavaju interesi zaštite temeljnih prava i sloboda ispitanika i
8. kada je ispitanik sam objavio osobne podatke.

(2) Osobni podatci koji se odnose na učenike i malodobne osobe mogu seprikupljati i obrađivati u skladu sa zakonom uz posebne propisane mjere zaštite.

(3) Osobne podatke mogu u Školi prikupljati i obrađivati samo za to ovlaštene osobe.

(4) Ravnatelj može ugovorom pojedine poslove u svezi s obradom osobnih podataka

povjeriti drugoj pravnoj ili fizičkoj osobi.

***ZABRANA PRIKUPLJANJA I OBRADE OSOBNIH PODATAKA***

Članak 183.

(1) U Školi je zabranjeno prikupljati i dalje obrađivati osobne podatke koji se odnose na rasno ili etničko podrijetlo, politička stajališta, vjerska i druga uvjerenja, sindikalno članstvo, zdravlje i spolni život i osobne podatke o kaznenom i prekršajnom postupku.

(2) Iznimno podatci iz stavka 1. ovoga članka mogu se prikupljati i dalje obrađivati:

1. uz privolu ispitanika,
2. kada je prikupljanje i obrada podataka potrebna radi izvršavanja prava i obveza koje Škola ima prema posebnim propisima,
3. kada je obrada prijeko potrebna radi zaštite života ili tjelesnog integriteta ispitanika i druge osobe kada ispitanik zbog fizičkih ili pravnih razloga nije u mogućnosti dati svoju privolu,
4. kada se obrada provodi u okviru djelatnosti Škole pod uvjetom da se obrada odnosi izrijekom na učenike i radnike Škole i da podatci ne budu otkriveni trećoj strani bez pristanka ispitanika,
5. kada je obrada podataka potrebna radi uspostave ostvarenja ili zaštite potraživanja propisanih zakonom i
6. kada je ispitanik objavio osobne podatke.
7. U slučajevima iz stavka 1. ovoga članka obrada podataka mora biti posebno označena i zaštićena.

***EVIDENCIJA ZBIRKE OSOBNIH PODATAKA***

Članak 184.

U Školi se uspostavlja i vodi evidencija zbirke osobnih podataka koja sadrži:

1. naziv zbirke,
2. naziv i sjedište Škole,
3. svrhu obrade,
4. pravni temelj uspostave zbirke podataka,
5. kategoriju osoba na koje se podatci odnose,
6. vrste podataka sadržanih u zbirci podataka,
7. način prikupljanja i čuvanja podataka,
8. vremensko razdoblje čuvanja i uporabe podataka,
9. osobno ime odnosno naziv primatelja zbirke, njegovu adresu odnosno sjedište,
10. naznaku unošenja ili iznošenja podataka iz Republike Hrvatske s naznakom države odnosno inozemnog primatelja podataka te propisane svrhe i pisanim pristankom osobe na koju se podatci odnose i
11. naznaku poduzetih mjera zaštite osobnih podataka.

***OVLAŠTENI RADNIK ZA ZAŠTITU OSOBNIH PODATAKA***

Članak 185.

(1) Ravnatelj je ovlašten pisano imenovati radnika za zaštitu osobnih podataka.

1. Radnik iz stavka 1. ovoga članka:
2. skrbi o zakonitosti obrade osobnih podataka,
3. upozorava tijela i radnike Škole na primjenu propisa o zaštiti osobnih podataka u slučajevima planiranja i radnji koje mogu utjecati na privatnost i zaštitu osobnih podataka,
4. upoznaje sve koji obrađuju osobne podatke s njihovim zakonskim obvezama kod zaštite osobnih podataka,
5. skrbi o evidenciji zbirke osobnih podataka i obvezama Škole prema Agenciji za zaštitu osobnih podataka,
6. izrađuje metodološke preporuke za zaštitu osobnih podataka,
7. daje savjete u vezi s uspostavom novih zbirki osobnih podataka,
8. daje mišljenje smatra li se pojedini skup osobnih podataka zbirkom osobnih podataka,
9. prati primjenu organizacijskih i tehničkih mjera za zaštitu osobnih podataka te predlaže poboljšanje tih mjera i
10. daje prijedloge i preporuke za unapređenje zaštite osobnih podataka.
11. Ravnatelj ne može imenovati radnika za zaštitu osobnih podataka protiv kojega se vodi postupak zbog povrjede radne obveze, kojemu je izrečeno upozorenje zbog povrjede radne obveze ili kojemu je izrečena mjera zbog povrjede etičkog kodeksa.
12. O imenovanom radniku iz stavka 1. ovoga članka ravnatelj treba izvijestiti Agenciju za zaštitu osobnih podataka u roku do mjesec dana od dana imenovanja.

***DAVANJE NA KORIŠTENJE OSOBNIH PODATAKA TREĆIMA***

Članak 186.

(1) Škola može dati osobne podatke na korištenje drugim primateljima samo na temelju njihovog pisanog zahtjeva kada je to potrebno radi obavljanja poslova u okviru zakonom utvrđene djelatnosti primatelja.

(2) Pisani zahtjev iz stavka 1. ovoga članka mora sadržavati svrhu i pravni temelj za korištenje osobnih podataka te vrstu osobnih podataka koji se traže.

(3) O zahtjevu za korištenjem osobnih podataka prema stavku 1. ovoga članka odlučuje radnik iz članka 185. ovoga Statuta.

XII. OSTVARIVANJE PRAVA NA PRISTUP INFORMACIJAMA

***NAČIN DAVANJA INFORMACIJA***

Članak 187.

Škola će omogućiti pristup informacijama koje posjeduje, kojima raspolaže ili koje

nadzire:

* 1. pravodobnim objavljivanjem informacija o svome radu na primjeren i dostupan način, odnosno na svojim mrežnim stranicama, oglasnim pločama ili u javnim glasilima i
  2. davanjem informacija korisniku koji je podnio zahtjev na jedan od sljedećih načina:

1. neposrednim davanjem informacije,
2. davanje informacije pisanim putem,
3. uvidom u pismena i preslikom pismena koje sadrži traženu informaciju,
4. dostavom preslike pismena koje sadrži traženu informaciju i
5. na drugi način prikladan za ostvarivanje prava na pristup informaciji.

***ZAHTJEV ZA OSTVARIVANJE PRAVA NA PRISTUP INFORMACIJAMA***

Članak 188.

1. Škola će omogućiti pristup informaciji korisniku na temelju njegova pisanog ili usmenog zahtjeva.
2. Kada je zahtjev iz stavka 1. podnesen usmeno, o tome će se načiniti zapisnik, a kada je podnesen telefonski ili preko drugog komunikacijskog uređaja, načinit će se službena bilješka.

***RJEŠAVANJE ZAHTJEVA***

Članak 189.

(1) Na temelju usmenog ili pisanog zahtjeva korisniku će se omogućiti pristup informaciji najkasnije u roku do 15 dana od dana podnošenja zahtjeva.

(2) Škola će odbiti zahtjev korisnika:

1. kada postoje razlozi koji ograničavaju pristup informacijama,
2. ako postoje razlozi koji ograničavaju informaciju prema testu razmjernosti i javnog interesa,
3. ako nema mogućnosti za dopunu ili ispravak informacije i
4. ako se traži informacija koja nema obilježje informacije propisane Zakonom.

(3) Škola će odbaciti zahtjev ako ne posjeduje informaciju i nema saznanja gdje se informacija nalazi.

(4) O odbijanju zahtjeva iz stavka 2. ili odbacivanju zahtjeva iz stavka 3. ovoga članka odlučuje se rješenjem.

(5) Protiv rješenja iz stavka 4. ovoga članka korisnik može izjaviti u roku do 15 dana od dana dostave rješenja žalbu povjereniku za informiranje.

***SLUŽBENA OSOBA ZA RJEŠAVANJE PRAVA NA PRISTUP INFORMACIJAMA***

Članak 190.

(1) Ravnatelj je ovlašten odrediti radnika Škole kao posebnu službenu osobu mjerodavnu za rješavanje ostvarivanja prava na pristup informacijama.

(2) Radnik iz stavka 1. ovoga članka:

1. obavlja poslove redovitog objavljivanja informacija i rješava pojedinačne zahtjeve za ostvarivanje prava na pristup informacijama,
2. unapređuje način obrade, razvrstavanja, čuvanja i objavljivanja informacija sadržanih u službenim ispravama koje se odnose na rad i djelatnost Škole i
3. osigurava neophodnu pomoć podnositeljima zahtjeva u svezi s ostvarivanjem prava na pristup informacijama.

XIII. ZAŠTITA OKOLIŠA I POTROŠAČA

***ZAŠTITA OKOLIŠA***

Članak 191.

1. Radnici Škole trebaju svakodnevno osiguravati uvjete za čuvanje i razvoj prirodnih i radom stvorenih vrijednosti čovjekova okoliša te sprječavati i otklanjati štetne posljedice koje zagađivanjem zraka, tla ili vode, bukom ili na drugi način ugrožavaju te vrijednosti ili dovode u opasnost život ili zdravlje ljudi.
2. Zaštita čovjekova okoliša razumijeva zajedničko djelovanje radnika Škole, učenika i građana na čijem području Škola djeluje.
3. Nastavnici su dužni neprestano prosvjećivati učenike u svezi s čuvanjem i zaštitom čovjekova okoliša, odnosno u svezi s obvezama, pravima i zaštitom potrošača.

XIV. IMOVINA ŠKOLE I FINANCIJSKO POSLOVANJE

***IMOVINA ŠKOLE***

Članak 192.

(1) Imovinu Škole čine nekretnine, pokretnine, potraživanja i novac.

(2) O imovini Škole dužni su se skrbiti svi radnici Škole.

***FINANCIJSKA SREDSTVA I FINANCIJSKI PLAN***

Članak 193.

(1) Za obavljanje i razvoj djelatnosti Škola osigurava sredstva iz državnog proračuna, proračuna osnivača, drugim namjenskim prihodima, prodajom roba i usluga, uplatama roditelja za posebne usluge i aktivnosti Škole, donacijama i drugim izvorima u skladu sa Zakonom o odgoju i obrazovanju u osnovnoj i srednjoj školi**.**

(2) Sredstva za obavljanje djelatnosti raspoređuju se financijskim planom za kalendarsku godinu.

(3) Prihodi i primitci te rashodi i izdatci utvrđuju se financijskim planom.

(4) Financijski plan može se tijekom godine mijenjati:

1. ako se prihodi ne ostvaruju prema planu i
2. ako nastane potreba za promjenom plana prihoda i rashoda.

(5) Naredbodavac za izvršavanje financijskog plana je ravnatelj.

(6) U svezi s financijskim poslovanjem Škole ravnatelj je ovlašten i odgovoran:

1. za zakonitost, učinkovitost, svrhovitost i za ekonomično raspolaganje proračunskim sredstvima,
2. za planiranje i izvršavanje dijela proračuna i
3. za ustroj te zakonito i pravilno vođenje proračunskog računovodstva.

Članak 194.

(1) Škola je dužna voditi poslovne knjige i sastavljati financijske izvještaje prema propisima kojima se uređuje način vođenja računovodstva proračunskih korisnika.

(2) Poslove iz stavka 1. ovog članka obavlja računovodstvo Škole.

Članak 195.

Financijski plan te polugodišnji i godišnji financijski obračun i plan nabave, donosi školski odbor na prijedlog ravnatelja, koji ih je dužan pravodobno dostaviti nadležnim tijelima.

***VIŠAK I MANJAK PRIHODA***

Članak 196.

(1) Ako Škola na kraju kalendarske godine ostvari višak prihoda, taj će prihod upotrijebiti za obavljanje i razvoj svoje osnovne djelatnosti, osim u slučaju da osnivač ne odluči drugačije.

(2) Ako škola na kraju godine iskaže manjak prihoda, manjak prihoda će se pokriti u skladu s odlukom osnivača.

XV. ŠKOLSKA VIJEĆA

***RAD ŠKOLSKIH VIJEĆA***

Članak 197.

1. Nastavničko vijeće, razredno vijeće, vijeće roditelja i vijeće učenika (u daljem tekstu: vijeće) su školska vijeća koja rade na sjednicama.
2. Sjednice vijeća održavaju se prema potrebi.
3. Pravo nazočnosti na sjednici vijeća imaju članovi vijeća, ravnatelj i osobe koje predsjednik vijeća pozove na sjednicu.

***ODRŽAVANJE SJEDNICA***

Članak 198.

Sjednica vijeća može se održati i vijeće može pravovaljano odlučivati ako je na sjednici nazočna većina ukupnog broja članova vijeća.

***ODLUČIVANJE ŠKOLSKIH VIJEĆA***

Članak 199.

1. Vijeće odlučuje većinom glasova nazočnih članova, osim kada je zakonom ili ovim statutom određeno drukčije.
2. Vijeće odlučuje javnim glasovanjem, osim kada je prethodnom odlukom vijeća, zakonom ili ovim statutom određeno da se glasuje tajno.
3. Članovi vijeća glasuju javno tako da se dizanjem ruke izjašnjavaju *za* ili *protiv* prijedloga o kojem odlučuju.
4. Članovi vijeća glasuju tajno tako da na glasačkom listiću zaokruže redni broj ispred osobe ili prijedloga za koji glasuju.

***POSLOVNIK O RADU ŠKOLSKIH VIJEĆA***

Članak 200.

Rad vijeća na sjednici uređuje se poslovnikom.

XVI. OPĆI I POJEDINAČNI AKTI

***VRSTE OPĆIH AKATA***

Članak 201.

Opći akti Škole su:

* statut
* pravilnik
* poslovnik
* odluke kojima se na opći način uređuju odnosi u Školi.

***POPIS OPĆIH AKATA***

Članak 202.

Škola ima ove opće akte:

* statut,
* pravilnik o radu,
* pravilnik o zaštiti na radu,
* pravilnik o zaštiti od požara,
* pravilnik o radu školske knjižnice,
* pravilnik o zaštiti i obradi arhivskog i registraturnog gradiva,
* kućni red,
* etički kodeks neposrednih nositelja odgojno-obrazovne djelatnosti,
* pravilnik o provedbi postupaka nabave bagatelne vrijednosti,
* poslovnik o radu školskog odbora,
* poslovnik o radu nastavničkog i razrednog vijeća,
* druge opće akte koje donosi školski odbor, sukladno zakonu, propisu donesenom na temelju zakona i ovim statutom

***PREDLAGANJE OPĆIH AKATA***

Članak 203.

Inicijativu za donošenje općih akata, njihovih izmjena i dopuna može dati svaki član školskog odbora.

***OBJAVLJIVANJE OPĆIH AKATA***

Članak 204.

1. Opći akti objavljuju se na oglasnoj ploči Škole.
2. Opći akti stupaju na snagu osmoga dana od dana objavljivanja na oglasnoj ploči, ako pojedinim aktom nije određen kraći rok njegova stupanja na snagu.

***PRIMJENA OPĆIH AKATA***

Članak 205.

Opći akti primjenjuju se od dana njihova stupanja na snagu, osim ako aktom nije kao dan početka primjene određen neki kasniji dan.

***PRAVO UVIDA U ODREDBE OPĆEG AKTA***

Članak 206.

1. Tajnik Škole dužan je radniku Škole ili roditelju učenika koji ima pravni interes, omogućiti uvid u opće akte ili njihovu kraću uporabu.
2. Opći akti ne mogu se iznositi izvan prostora Škole.

***POJEDINAČNI AKTI***

Članak 207.

1. Pojedinačne akte kojima se odlučuje o pojedinim pravima i obvezama učenika i radnika, donose školski odbor, školska vijeća i ravnatelj.
2. Pojedinačni akti stupaju na snagu i izvršavaju se nakon donošenja, osim ako provođenje tih akata nije uvjetovano konačnošću akta, nastupom određenih činjenica ili istekom određenog roka.

***TUMAČENJE ODREDABA OPĆIH AKATA***

Članak 208.

Autentično tumačenje odredaba općeg akta daje školski odbor.

XVII. PRIJELAZNE I ZAVRŠNE ODREDBE

Članak 209.

Članak 65. stavak 1. točka 4. ovoga statuta primjenjuju se od 1. siječnja 2017. godine.

Članak 210.

(1) Ovaj statut donosi Školski odbor uz prethodnu suglasnost osnivača.

(2) Ovaj se statut mijenja i/ili dopunjuje statutarnom odlukom koja se donosi po

postupku za donošenje statuta.

Članak 211.

1. Ovaj statut stupa na snagu osmoga dana od dana objave na oglasnoj ploči Škole.
2. Stupanjem na snagu ovoga statuta prestaje važiti statut Škole KLASA: 602-03/11-

-01/296; URBROJ: 2198-1-68-01/12-01 od 27. travnja 2012. godine i Statutarna odluka o izmjenama i dopunama Statuta Škole, Klasa:602-03-01/12-01/114, Urbroj:2198-1-68-01/12-01 od 30. siječnja 2013., osim članaka 132. do 149. koji se primjenjuju do stupanja na snagu pravilnika o kriterijima za izricanje pedagoških mjera iz članka 23. Zakona o izmjenama i dopunama Zakona o odgoju i obrazovanju u osnovnoj i srednjoj školi („Narodne novine“, br. 152/14).

KLASA:003-05-01/15-01/3

URBROJ: 2198-1-68-01-15-01

U Pagu, 10. ožujka 2015.g.

PREDSJEDNIK ŠKOLSKOG ODBORA

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Branko Tičić**

Ovaj statut objavljen je na oglasnoj ploči Škole 10. travnja 2015. godine, a stupio je na snagu 18. travnja 2015. godine.

RAVNATELJICA

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Milena Čemeljić, prof.**